
COKV VPASTEL PAL 


FELEPVLKE OHTOTVTE. 


SETENTVCKE I. 


Czsvs Klist em vtotkvlke, Pal Temore tepakat Klist 
Cesvs ofv mekusapvlke Felepi tvlofv vpokat omvlkvn, 
 momet mekusvpkveuko vhecicvlke tekvnvlke esyoman 
ohtotaket os. 

2 Heromkv momet herkv Hesaketvmese Pu'rke, momet 
Cesvs Klist akvpvket cem ocvkekvs. 

3 Estofv estomis ece 'kerricvkvyof vn Hesaketvmesen 
vkvsamis, 

4 Estofis omvlkatskat cem emekusapvkvyat vtekat vc 
afveket vpohkvn hayit, 

5 Opunvkv-herv ofv etohkvlketv nettv enhvteceskv vteke 
hiyome oren ocatskat vrahkvn vc afvcket omekv. 

6 Heyv mahusan komvye heret omit, mv vtotketv heren 
ec ofv take vlicecvtet Cesvs Klist en nettv eroren 
momecvres ; 

7 Momvre heren omvlkatskat heyv ec ohfveev take 
vkerricvye tayat etvpomen, cv feke ofvn ce 'tehvkikv ; 
hiyomet omekv, vm  eswvnakv, momet opunvkv-herv 
vpvyeckv yekcickv tepakat ofvn ve vpakatsken heromkv 
etencawvlke toyès. 

8 Cesvs Klist enveofv ofvn estomen ce yacrkvyat, Hesa- 
ketvmeset a vn kerrvt omekv. 

9 Momen cem vnokeckv taket nakkerretv momet hopor- 
renkv omvlkv ofvn ohvtvlake mahvren ; 

10 Momet nak' hervke mahan fvececet, mehenwuset, 
momet cem mvttvkeko emunket, 

11 Fvecetv em ette Cesvs Klist eteropotte oce, momet 
Hesaketvmese vrakketv vkvsvmkv tepakan omecicakat 
es ce ivefaket emunken, Klist en nettvt vlvkvren, heyvn 
mekusapis. 

12 Momis, tecakkvte toyatskat, heyvn kerratskvren 
komis, mv nake vm momakat opunvkv-herv ohvtvlaket 
ayvre min momakvtes: 

13 Momat vn svlvfketv Klist ofv ocat mekko en cuko- 
herv ofv hvmkvn, momet etv estvmv estomis heren 
kerhoyet os; 

14 Momen Puease ofv tecakkvte sulket vn svlvfketvt 
omecicen, enhonrvke hahket, penkvlkv ocekot, Hesake- 
tvmese em opunvkvn punvyetv fekhvmketv em ohvtvlv- 
kvket os. — j 

15 Mehenwvn vleskvpkvt momet etenrvpkvt omecicen 
Klist es erkenakat sasen; momis vpvlwvt kometv herat 
omecicen erkenvkakes: 

16 Hvmket, mehenwetv ofv tokon, etenrvpkvt omecicen, 
vn svlvfketvn estemerkvn ohvpvyetvn komet, Klist es 
erkenvkaket os: 

17 Momis hvmkat, vnokeckvt omecicen, eka net 
vpvyeckv vrahkvn ev — huerihocet omen koroħ erkenv- 
kakes. 

18 Monkv estome te?  Estomet o estomis, mvkerretvt 
monkat mehenwetvt omecicet o estomis, Klist es erkenvk- 
hoyet os, momen mv ofvn ve afvckes, momes, momet ve 
afvcke tares. 

19 Hiyomet omekv, cem mekusvpkv take, momet Cesvs 
Klist em Puyvfekev vm vnieat eteropotten heyvt vm 
vhesaketv ohfveevn vnicvranat kerris ; 

20 Neneheckv yekcan, momet enhonrkv ocvyat vevkvyen, 

nake hvmkusis ohfvecvn ve vlsekon, momis estofis ocvte 
etvpomen hiyomat fekhvmketv omvlkv ofvn, hesaketv 
etehoyvnen, monkat elkv etehoyvnen, Klist cv'na ofvn 
vrakkuehoevren komit enhonris. 

21 Vc vrahkvt on omat, hesaketvt Klist fot omen, eletvt 
eohvtvlvyetvt omekv. 

22 Momis enavpeswv ofvn cv wenaken omat, hey x vm 
vtotketv em ettet os, momen naken enhopoyvranvyat 
kerrvkos. 

23 Hiyomet omekv, nake hokkole em etenrvwvn vc 
ohvekeihocet on, yvmvn enkvpaket, Klist vpvketvn 
. komis; mvt semvmome estvmahet omen: 

24 Mome estomis, ece 'rahkv taken, enavpeswv ofvn 
fekhonnvyat nake momvre here mahat os. 

25 Momen heyv enhonrkvn ocvyat, omvlkatskat, cem 
vnickv take, momet vkvsvmkv afvcketv svrahkvn, ece 
'pakvkit likit, fekhonnvranvyat kerris; 

26 Momat hvtvm cem vlakvkvyat omecicen, cem afve- 
ketv take vc vrahkv ocat, Klist Cesvs ofvn ohvtvlv- 
kvren. ' 

27 Klist em opunvkv-herv vevkvyen fullatske tvlkusekvs, . 
momat vlakit ce hecvkin omat, monkat vlvkvkis, nake ec 
ohfveev take ocakat, estomen puyvfekev hvmkuse ofvn, 
momet vkerriekv hvmkuse ofvn svpaklet, opunvkv-herv 
vkvsvmkv ohfveevn tohkvlket vcevllatskan pohares; 

28 Momet ce'nrapvlket omecicen nake estomis ohfvcovn 
empenkvlatskekan pohares ; mvt en sumketv take ohfvccv 
eskerkvt omen, momis ec ohfveev taken vhesaketv eskerkvt 
os, momet Hesaketvmesen avtet os. | 

29 Hiyomet omekv, mv etepokv ve ofvn hecatskvten, 
momet hiyomat ve ofvt om pohatskat mahusan ocet, 

30 Klist vrahkvn ohvkvsvmvranatskat tvlkekon, momis 
mv vrahkvn ce 'stemerkvkvren ce'mhovvket os. 

Monxv Klist ofvn mahlvpvtketv estomet, monkat vno- 
keckv em afveketv, monkat Puyvfekev vpvketv, monkat 
envcofv yvmasketv, momet merkv ocaken omat, 

2 Vkerrickv mv omakan, momet mata vnokeckvn ocet, 
vkerrickv hvmkusen, momet kometv hvmkusen ocet, vm 
afvcketvn fvcecvkes. 

3 Etenrvpkv, monkat ehvperkv ekvsvmkv eteropotten 
naken momehohcats, momis eyasketv ofvn este estomis, 
vpvltaket es vn hervket os, komet, vkerricekvs. 

4 Este. vtekat, enanvke tokon, momis este eti enanvken 
mvu ohvkerricekvs. 

5 Heyv vkerrickvt, mv Klist Cesvs ofvn ocvtet, ece 
'pikvkekvs. 

6 Mvt, Hesaketvmese vhake tat, Hesaketvmese etv- 
pometv nake vpenkvleckvt's, komekates : 

7 Momis, hocefkv pohkekon e en hayet, vtotkv en 
heckvn vcivet, este ome hakvtes: 

8 Momen este en heckvn ocen eshechovof, e kvnev- 
puehcet, elkv, tohweklepkv elkv tis oren, apohice 
hakvtes. 

9 Momen monky Hesaketvmeset tayen hvlwehcet, 
hocefkv hocefkv etv vtekat senhvlwen e'mvtet os; 

10 Momat Cesvs e hocefkvt pohkof, hvlwe fullat, momet 
yvmv: ekvnv fullat, momet ekvnv elecv fullat e torkowv 
vtekat pvkorvres; 

11 Momet etulaswv vtekat, Erke Hesaketvmese vrak- 
kueckvn, Cesvs Klist Pucase tes, maket kerkuecvres, 

19 Monkv, vm vnokeckatskat, ece 'pakvkvyof vm apo- 
hicatskvte tvlkekon, momis hiyomat ece 'pakvkvkat min 
senhoyvne estvmahen vm apokicatske omèn, penkvlkv 
momet fekeketv vpvken cem vhesaketv mahusan esfveken 
vtotkvkes ; ` = 

13 Mv ec ofv taken, en heromkv vrahkvn, momecetv 
momet kometv tepake vtotkat Hesaketvmeset omekv. 

14 Ecakv momet punvkv setenrvpkv sekon nanvke 
omvlkvn momecvkes: 

15 Momat cem mvttvkeko momet fvccvket, Hesaketv- 
mese e'ppucetake, Cem mvttvkes, ce kihoceko tetayat. 
etvlwv ekvyekce momet yenahat, mv vpvkaken ekvnv 
ofv hvyayvke omvket hvyayvhokatskat em etenrvwvn 
omatskvren ; 

16 Momet hesaketv opunvkvn kerkuecet omvkes ; momat 
ehvperkvn letkit, monkat ehvperkvn vtotkit omvkate 
. vrahkvn Klist en nettv ofvn vc afvcke taren. 

17 Momen cem vkvsvmkv take em vtotketv momet 
enake Hesaketvmese emetv onvpvn' Hesaketvmese ohfvccvn 
cv'lehocen omat, vc afvekes, momet omvlkatskat ece 
'pakvkit afvckvyet os. 

18 Momen mata vrahkvn ece 'fackvket, vc vpvkaket 
afackatsket os. | 

19 Momis cen sehoketv taken kerrit, heren vm mahlv- 
pvtkvren, Ivpken Temorevs cem vtotvkares, komit, Pucase 
Cesvs ofvn enhonrkvn ocis. 

20 Vkerrickv em vkerrickv oman ocet, cen sehoketv 
taken faccusen moskomvren ocvkokv. 

21 Omvikvt Cesvs Klist enanvke tokon, eme mahusat 
 enanvken hopoyakekv. 

' 22 Momis eskerhoyvten, estomén eppuce erke vpake 
omen ve vpaket opunvkv-herv ofv vtotkvten kerratskes. 

23 Monkv lvpken, vm estomvranat kerrvyof vpakusen, 
mvn vtotares, kom?t, enhonrkvn ocis. 

. 24 Momis lvpken vne mahusat vlvkares, komit, Pucase 
ofyn cv'nhonres. | 

25 Mome estomis Epaflotitvs tecakkvyvte, vtotkv vm 
etohkvlketv kom Lat, momet suletawv vm etohkvlketv, 

momet mv vm evackvn vfastvten, momis cem opunvkv- 
sarvn cem vtotvranvkvyat tvlkuset os, komvyvnks. 

26 Ce hecetv take eyace heret, en honne mahemvts, 
enokkvten pohatskvtet ok”. | 

27 Momen mehenwvn enokkemvts, elvranuset, momis 
Hesaketvmeset em merremvis; momen eme tvlkekon, 
momis vneu vm merremwts, feknokketv feknokketvn 
ohvpvken ocvkaren. 

28 Monkv veayece herit vtotimvts, hvtvm hecatskof, ece 
'fackvke taren, momen feknokketvt vn yupvklvtkvren. 

29 Monkv Pucase ofvn afvekvke heret evpvyvkes, 
momet este mv omakan vrakkuecvkes: 

30 Hiyomet-omekv, vm vnickv ohfvccvn esfvcken vtot- 
katskekaten esfvcecetvn komet, Klist em vtotketv vrah- 
kvn, en hesaketvn veayecekot, elkvn vwolicusemvts. 


SETENTVOKE III. 


EsPoxEN, tecakkvyvte toyatskat, Pucase ofvn afvekvkes. 
Nanvke matan Roton cen hoccicvkvyat, mehenwvn vn 
yekcekos, momet cen hervket os. 

2 Efvn em e vketecvkes; holwvyeckv vtotkvlke em e 
vketecvkes; kvnsiskv vevkvpeyviken em e vketeevkes. 

3 Pumet ena-vpeswvn enhonrékot, mv puvvfekev ofvn 
Hesaketvmesen vrakkuecet, momet Klist Cesvs ofvn 
afvcket, svkvmsiskv toyèkv. 

4 Mome estomis vnet enavpeswv ofv tis enhonrkvn 
ocvye tetayes. Enavpeswv ofvn enhonrkvn ocvye te- 
tayes, este etimvt komen omat, vnet semuntvlen ko- 
111/68. 

5 Nettv escenvpakan svkvmsishoyet, Eslev! en cuko- 
hvmecvlket, Pencemen em aliketv aossvyvtet, Hepluvlke 
mahhet; vhakv ohfvcevn, Falvsevlket ; 

6 Vketeckv ohfvecvn, mekusypkv-cukon assecit; mv 


-— 

fvecetv vhakv eteropotte ocat ohfveevn vm mvttekot 
omvyvies. ; 

7 Momis mv nake vn lopicake tayvte, Nake vn lopickv 
tokos, Klist vrahkvn komvyvtes. 

8 Momen mehenwvn mv nakkerretv Klist Cesvs cv 
Puease ofv ocat en heretv vrahkvn nak omvlkvt ehvper- 
kvi's, komvyet os; mv Cesvs vrahkvn nanvke omvlkv vn 
sumkvten kvwapit, nake vpvlvthoyvte omen vkerricis, 
Klist epoyaret, | 

9 Momet, vm fvecetv mv vhakv vevkvye oeat tokon, 
momis mv Klist vkvsvmkv eteropotte, mv fvecetv Hesa- 
ketvmesen avte vkvsvmkv eteropotte ocan ocin es cv 
hechoyvren ; 

10 Momet Klist kerrit, momet a en kvwvpketv en. 
yekcen, momet vpakit em estemerketvn kerraren, elvte 
omén ve omehocen : 

11 Estome estomis elkv a en kvwvpketvn epoyvye 
tayen omat. 

19 Entis eenakuecvye, momet entis temvpoke cv haho- 
yvte omekon; momis vevkvyvye emunkvts, mv nake 
vrahkv Kiist Cesvs cv 'svten esaren. 

713 Tecakkvte toyatskat, Ehsis, e komvkot os: momis 
heyv hvmkusan momecis; nake evra topvrv, ocakan 
ehosit, momet nake cv homv ocakan oretvn vcevllit, 

14 Satkv vfvcevn ohyekeet ayemahis, Klist Cesvs ofvn 
Hesaketvmese huehketv ohfvnketv eskerkv vrahkvn. 

15 Monkv pumet, estomomuse temvpokvkeye tat hiyo- 
men vkerricvkeres, momen nake etv ohfveevn mvrahken 
vkerricatsken omat, heyv tisem Hesaketvmeset cen ker- 
kuecvkvres. 

16 Mome estomis, mv nake entis eenakueceyvte ohfvcevn 
vhakv hvmkusen 'se em fvyvtvkeres, nake hvmkusen 
vkerrievkeres. 

17 Tecakkvte toyatskat, etohkvlket vc vevkfullviket 
omvkes, momet pume svhopakvn ocatskat omvke fullan 
heren heevkes. 

18 (Hivomet omekv, sulket, mv ohfvecvn tewolen cem 
onayvkvyvtet, momet hiyomat ev turopuswv tis pvlat- 
ken, ce kicvkis, Klist em etohweklepkv ap is 
omakes. 

19 Mv em evuksv taket hopvnketvt omen, en hesake- 
tvmeset e nvrke take tes; mv em ekvsvmkvt em vlesketv 
ocen, yvmv ekvnv enanvken oh vkerricaket os.) 

20 Hiyomet omekv, pum etohkvlketvt hvlwe ofvt on, 
momet mata vten Hesayecv Cesvs Klist Pucasen en 
neneheceyet os. | 

21 Mvt pu'na kvncapan em ena vrakkat ome hakvren 
mvrahkueevres, vtotketv mv eteropotte nanvke omvlkv 
eme mahusat eleevn svpvklece tayat vevkvyen. 


SETENTVCKE IV. 


Monkv tecakkvyvte vm vnokecke, momet vm eyackv, 
vm afveketv momet vn kvpotokv vcake toyatskat, momen 
Pucase ofvn yekcen svpvklvkes, vm vnokeckatskat. 

2 Yuotevn enkusapis, momet Senteken enkusapis, Pucase 
ofvn vkerrickv hvmkusen ocvkvren. 

3 Momet cemeu, vtotkv vm vpvketv mehenwe toyetskat, 
cé kusapis, mv hoktvke ve vpake opunvkv-herv ofv 
vtotkakvten, momet Klementen, momet vtotkvlke vm 
etohkvlketv vpvltaken, mv e hocefhokv hesaketv en 
nakeokv ofv ocakan, emvnicvkes. 

4 Pucase ofvn estofis afvekvkes; momen hvtvm makis, 
Afvckvkes. 

5 Cen yvmvsketvn omvlkvt kerrvkekvs; pod VWO- 
lices, 

6 Naken 'se naorihcatskvs; momis nak. omvlkv m 

mekusvpkv, momet vpohkv, momet vkvsvmkv emetvt 
vpvkaken, cem vpohkv taken ILesaketvmeset kerrekvs. 

7 Momen Hesaketvmese en herkvt, mv hoporrenkv 
omvlkv ohfvnkat, ce feke take, momet cem vkerrickv 
taken Klist Cesvs eteropotten vevyecvkvres. 

8 Espoken, teeakkvte toyatskat, nanvke mehenwvke 
vtekat, nake fvcevke vtekat, nake herake vtekat, nake 
hvsvthakuse vtekat, nake vnokeckakat vtekat, nake vkv- 
svmvke taye vtekat, nak herat hvmkusis ocen omat, 
momet nake vkvsvmvke taye hvmkusis ocen omat, heyv 
nanvken oh vkerricvkes. 

.9 Mv nanvke vc ofv kerret, eenakuecet, pohet momet 
hecatskvten, mun momecvkes; momen herkv en Hesa- 
ketvmeset ece 'pakvkvres. | 

10 Momis hiyomat espokan cem vkerrickv take vc 
ohfvecv ocat oh mucvsehocat vrahkvn Pucase ofvn tayen 
ve afvckvnks: mv ofvn vkerricatskvtet os, momis cem 
etektvnkvkekates. . 

11 Nake kusvpkat opunvvecvvat tokon, estomón arvvis, 
mv ofv vm mahlvpvtke taren kerrvyvtet ok”. 

12 Cv kvnevpuehocan kerrit, vm ohvtvlakan kerris; 
estvmv estomis, momet nanvke omvlkv ofvn ev fvcecat, 
momet cv 'lawat, vm ohvtvlakan momen kusvpketv 
kvwvpetvn v'mvhahoyet os. 

13 Klist mv cv yekcicat eteropotten nanvke omvlkvn 
momecvye tayes. 

14 Mome estomis, vm estemerketv ofvn ve vpake kvwa- 
patskvte estonkon momecet omatskvtes. 

15 Momen, Felepvlke toyatskat, heyvn kerrvkes, opu- 
nvkv-herv vlicecen, Masetonevn enkvpakvyof, mekusvpkv- 
cuko etv hvmkusis emetv esetv tepakat ohfveevn cv 
tempunavekon, ceme take tvlkuset cv tempunayats- 
kvtes. 

16 Resvlonikv ofv tisem vhvmkvn momet vhokkolvn vn 
kusvpketv omecicen naken vtotatskvtet ok”. 

17 Naken v'mhoyvren komvyat okvkok', momis ette 
ece 'rahkv taken sulke taren komvyet os. 

18 Momis nanvke omvlkvt vn hecken, sulken ocis; 
nanvke atotatskvte, mv fvmeckv fvmecusat, nake Hesake- 
tvmese esvrakkueckv ehomv here, momet afrcecican 
Epaflotitvs y'vm ocemvt ok. 

19 Momis vn Hesaketvmeset cen kusvpketv omvlkvn 
'sohfveeevres, en nake-ockv en rakketv ofv ocat vevkvyen, 
Klist Cesvs eteropotten. 

20 Momen Hesaketvmesen momet Pu'rken vrakkueckvt 
em ocekvs, meyuksv-sekon. Emen. 

21 Mekusapv vtekan Klist Cesvs ofv vsekvkes. Tecak- 
kvte vc vpvkakat ece 'sekakes. 

29 Mekusapvlke omvlkvt ece 'sekakes, Sesv en cuko- 
vtehkvlke mahvkvu. | 

23 Pu Puease Cesvs Klist en heromkvt omvlkatskan 
ece "pakvkekvs. Emen. 


T Heyvn Lome ofvn cohoyan, Epaflotitvs Felepvlken 'sem ayvtes. 


COKV VPASTEL PAL 


KOLASVLKE OHTOTVTE. 


——— Dè 


SETENTVOKE I. 


Par, Hesaketvmese komat vevkvyen Cesvs Klist em 
vpastel foyvyat, momet tecakkvte “Temorevs, 

.9 Mokusapvlke momet Klist ofv tecakkvte heromvke 
Kolasen vpokan ohtoteyet os. Heromkv momet herkv 
Pu'rke Hesaketvmese, momet Pucase Cesvs Klist avtet 
ece "pakvkekvs, 

` 8 Estofis cem emekusapvket, Hesaketvmese momet pu 
Pucase Cesvs Klist E'rken vkvsvmkvn emeyet os; 

4 Cem vkvsymky take Klist Cesvs ofv ocan, momet 
mekusapvlke omvlkvn vnokeckv em ocatskan poheyof, 

5 Mv enhonrkv hvlwat ofrn cen herihoevkat, mv opu- 
nvkv-herv em mehenwetv em opunvkv ofvn enhomv 
pohatskvte vrahkvn ; 

6 Mvt ekvnv hvmecicat etvpomen cem vlakvket os; 
momet mv pohatskvte on nettv, momet mehenwetv ofvn 
Hesaketvmese en heromkvn kerratskvte vteken ec ofv 
taken ettvie etvpomen ettet os. 

7 Epeflas, vtotkv pum etohkvlketv vnokecket, momet 
ec ohfveev taken Klist em vtotkv heromat cem onayvkvte 
etvpomen ; 

8 Momet mvt cem vnokeckv take Puyvfekev ofv ocan 
pum onayvtet os. 

9 Heyv tom! pumeu, mv nettv poheyvte ian cem 

emekusapvket, hoporrenkv momet puyvfekev nakkerretv 
omvlkv ofvn nake eme komat kerretvn es ce fvefvkvren 
komeyat, fekhonnèkot cem emekusapvkeyet os; 

10 Momat Pucase vevkayv ore heret, afvcecickv omvlkv 
oren fullét, vtotketv herat vtekat ofvn etten hayet, momet 
Hesaketvmese kerretv ofvn cem ohvtvlvkvren ; - 

11 Yekeetv omvlkvn es ce yekcihocen, en yekcetv 
rakkat vevkvven, yvmvsketv omvlkv, momet momis ko- 
metv hofunat oren, afvcketvt vpvken; 

12 Erke, mv mekusapvlke hvyayvke ofv vpokat nake 
ocakan etencawvlke toyeyvre orvke pu hayvten vkvsv- 
maket; 

13 Mvt yomucke en yekcetvn a's epu'ssihcet, Eppuce 
em vnokeckan em ohmekketv ofvn es pu tohwvlvpkvtet 
08; 

14 Eme ofvn, e catv eteropotten pvlken pu neshoye 
tayan, mvi holwvyeckv enkvpketvt omen, oceyet os. 

15 Mvt Hesaketvmese heckeko taye vhaket, nake hocac- 
kvte vtekat em enhvteceskv-heckvte tes; 

16 Hiyomet omekv, mvt nak omvlkvn hahievtet os; 
hvlwe ofv ocakat, monkat ekvnv oh ocakat, nanvke 
heckakat, monkat heckvkeko tayat, mekkvlke em ohli- 
ketv tis, monkat ohfvnkvlke em wiketv, monkat ohmek- 
ketv ocakat, monkat yekcetv ocakat, emet nanvke omvl- 
kvn hahicen, eme vrahkvn omvlkvt Aocackvtet os; 

17 Momen emet nanvke omvlkv enhomvt omvtet, eme 
eteropotten nanvke omvlkv ocaket os; 

18 Momet emet ena em ekvt ot, mv ena mekusvpkv- 
cukot omen; vliceckvt omet, pvsatkvte enkvpvken en- 
hvteceskv heckvte tes; momat omvlkv ofvn homahtetvt 
enake taren. 

19 Fveketv omvlkv eme ofvt ocvre Zrken afvcecicvtet 
ok; 

20 Momen mvt Eppuce em etohweklepkv e catv etero- 
potten herkvn hahyet, eme etehoyvnen nanvke omvikvn 
e en herkepueckvn es afvckvtes ; eme etehoyvnen, makis, 


nanvke ekvnv oh ocakan, monkat nanvke hvlwe ofv ocakan. ` 


21 Momet centaken, vtotketv holwvhokat eteropotten 
vkerrickv ofv tvleporvlke momet vnrapvlke hakatskvtet 
o estomis, 

29 Hiyomat elkv eteropotten enavpeswv ena ofvn ce 

hvsvthvken, cem mvttvkekon, momet ehomv nake es 
cem vsehokvke tayat cen sekon ce svpvklecetvn komet, 
ce tenherkepuecvtet os; 
23 Vkvsvmkv ofvn yekcen, momet nekeyekot svpak- 
latske munken, opunvkv-herv, mv pohatskvtet, momen 
nake hocackvte hvlwe elecv ocakat vtekat 'sem erke- 
nvkhoyvte, vne, Pal foyvyat mv em erkenvkvn cv 
hahoyvtet em enhonrkvn em vkueyecatskekon omat. 

24 Hivomat vm estemerkv take ece 'rahkv taken es ev 
'stemerkan es vc afvckes, momet cv 'navpeswv ofvn Klist 
em estemerkv vm vhoskakan, em ena vrahkvn, mvt 
mekusvpkv-cukot omen, fvcecvyet os. 

25 Nake Hesaketvmese em ohmelletv ece 'rahkv take 
v'mhoyvte vevkvyen, mv em erkenvkvn ev hahoyvtes, 
Hesaketvmese em opunvkvn esfycecaren ; 

26 Mv nake ehkat oketv hoyvnakvte, momet este 
honvpse sulke em ehkvtet, momis hiyomat mekusapviken 
en kerkuchocet os: 

27 Mvn Hesaketvmeset heyv nake ehkat en hvyayvke 
en rakke Centilvlke vpvke ocan en kerkuecetvn komvtes; 
mvt ec ofv take Klist, hvyayvke em enhonrkvt omes: 

28 Mvn es erkenakèt, este omvlkvn emveahnet, hopor- 
renkv omvlkv ofvn este vtekan emvhayeyet os, Klist 
Cesvs ofv temvpoken este vtekat Hesaketvmese ehomvn 
huericey vret, 


16 KOLASVLKE, 2. 


29 Mv ohfveevn vneu, mv vc ofv yekcen vtotkat em 
vtotketv vevkvyen, yekcen vcevllit, vtotkvyet os. 


SETENTVCKE II. 


Hivomer omekv, ece 'rahkv taken, momet Leotesev 
vpokat, momet estomomuse enavpeswv ofv ev turofv 
hecvkekate vrakkon senaorickv yekce momvteke oevvan 
kerratskvren komis ; 

9 Efeketake vnokeckv ofv etelvevket, nake kerretv en 
kerke here esfvekat oren, Hesaketvmese, momet Erke, 
momet. Klist enake ehkat kerkuecetv oren, mahlvpvtkvke 
taren komit. 

3 Mv ofvn hoporrenkv nakkerretv tepakat en nakockv 
omvlkvt ehkaket omes. 

4 Momen estimvt cem vlopvkuecet ce mvkerrekaren 
heyvn makvyet os. 

5 Hiyomet omekv, enavpeswv ofv ece 'pakvko estomis, 
ve afveket etelilvke heren fullatskan, momet cem vkv- 
svmkv nekeyihoceko taye Klist ofv ocan hecit, puyvfekev 
ofvn ece "pakvkvyet os. 

6 Monkv Klist Cesvs Pucasen eenakuecatskvte etvpo- 
men eme ofvn fullvkes ; 

7 Eme ofvn yvlonkvn hayet, eme ofvn ce hahoyvken, mo- 
met ce mvhahoyvte vevkvyen, vkvsvmkv ofvn ce yekciho- 
cen, mvn es ce fvcfaken, Hesaketvmesen vkvsamet fullvkes. 

8 Klist vevkvye tokon, este em opunvkv vevkvye, mo- 
met yvmv ekvnv nake es hahoyvte vevkvyen, felasvfe 
momet vkerretv ehvperkat eteropotten estimvt ce hopv- 
nekaren e vketecvkes. 

9 Eme ofvn, Hesaketvmese | es em fveketv omvikvt ena 
ofvn liket omekv. 

10 Momen Alit, mv ohfvnketv momet, vekeetv omy sues 
ekvt omat ofvn temvpoket omatskes ; ê 

11 Momet eme ofvu mv svkvsvmsiskv enke es hahoyvte 
tokon es ce svkvmsiskvket os, Klist en svkvmsiskv etero- 
potten enavpeswv en naorketv enan em vkueyatsket 
omen: 

12 Eme vpvken paptesvm ofvn ce herihocen, mv ofvu 
Hesaketwmese, mv emen elkv a en kvwapvtet em vtot- 
kety vkvsvmkv eteropotten eme vpvken akvwapkats- 
kvtet os. 

13 Momen cemet, cen naorketv momet ce 'navpeswv 
svkvmsiskv tokat ofvn ce pvsatkvkvten cen naorketvn cen 
kvpakihcet, eme vpvken ce wenahuecvkvtet os. 

.14 Momet nanvke epu'nrvpe melhoyvte ocakvte en 
hoccickv, mvt epu'nrvpet omvten, vslehcet, mvn vkueyet, 
em etohweklepkvn svrahvtes. 

15 Momet ohfvnketv momet yekcetv ocakan hopahnet, 
heckv heren nakheckvn es hayet, mv ofvn ohfvnkvtes. 

16 Monkv hompetv, monkat esketv, monkat nettv vcake 
ohfvecvn, monkat hvresse mucvsat, monkat Fa: nettv 
take ohfvecvn estimvt ec ohfvecehevkats : 

17 Mvt nanvke taranat em vpettet os; momis enat 
Klist enakef's, 

18 Estimvt mv nanvke hecekaten ecevet, momet em 
vkerrickv enavpeswv omat ehvperkvn es ekvsamat, 

19 Momet Ekv, mv enkvpvken ena hvmkvt etekkekv 
momet eswvnakv eteropotten, etelvcet momet vekcihocet 
omen, Hesaketvmese em ohvtvlvketvn es ohvtvlakat, mv 
Ekvn hvlvtekot, eme komat ekvnevpueckv momet ence- 
lvlke vrakkueckv eteropotten cem feketvn ce 'konah- 
hvkates. 

20 Monkv yvmv ekvnv nanvke es hahoyvte aenkvpvken 
Klist vpvken ce pvsatkvtet on omat, 

21 Estomaten ekvnvn vpokatske omet, nanvke Bites 
mv 'se vivshotof, omvlkv hopvnkvkvranat, em apohicet, 

este em vhakv, momet nanvke estet mvhayakan vevkvyen 
fullatske haks ? 

22 Vcelakekot, lasekot, celahyatskvs ; 

23 Mehenwvn mv nanvke, enavpeswvn afvcecickvn, 
vrakketv mahhe ofy tokon, eme komat mekusvpkv, 
ekvnevpueckv, momet ena heren vfvstekat ofvm hopor- 
renkv en heckvn ocaket os. 


SETENTVOKE III. 


Monkv. Klist vpvket akvwapkatskvtet on omat, mv 
nanvke hvlwe min, Klist Hesaketvmese em akvpervn 
likat ocakan hopoyvkes. 

2 Nanvke yvmv ekvnv oh ocakat tokon, mv hvlwe 
ocakan vnokecvkes. 

3 Ce pvsatkvket on, cen hesaketvt Hesaketvmese ofvn 
Klist vpvken ehket ocet omekv. 

4 Klist pun hesaketvt e hecicof, momof centakeu hvya- 
yvke ofvn vpakatsken ce hechoyvkvres. 

5 Monkv ce'nalvece vvmv ekvnv ocakan ehvperkuecvkes, 
hoktarkvn, hvsvtketv-tokan, vkerriekv herekan, eyackv 
holwakan momet vleskvpkv, mvt nakvhake mekusvpkvt 
omes. 

6 Mv nanvke vrahkvn Hesaketvmese en evpvkket 
apohickv toko en hopuetaken oh vlaket os: 

7 Mv ofv centakeu yvkapatskvte ocet. os, mv ofvn 
fullatskof. 

8 Momis hiyomat heyv nanvke omvlkvn, evpvkketvn, 
homeckvn, holwvyeckvn,  Hesaketvmese  vtvkleckvn, 
momet opunvkv holwakan ce cukwv asossen vpvlvtvkes. 

9 Ete'n lvkisatskvs, este veulan en nakvfvstetvn vpvken 
etvn ocet, 

10 Xste mucvsat mv hayvte vhakat vevkvyen nakkerretv 
ofvn mucvsehocvten vecatskvtet omekv. 

11 Mvn Klekvlket momet Cusvlket sekon, svkvmsiskv 
monkat svkvmsiskv tokat sekon, Papelevlke, Serevlke, 
svlvfke, pucassekat esyomat sekon, momis Klist omvlkv 
ofvt, omvikvf's. 

12 Monkv, Hesaketvmese enhopoyvte herake momet 
vnokeckvke omén, envcofv merrakusen, heromkv, vker- 
rickv kvncapan, eyasketvn, momet momis kometv hofunan 
vecvkes ; 

13 Momis kometvn ete'm ocet, momen, este estimv 
vnrvpen naken ocen omat, ete'm merret omvkes ; Klist 
cen kvpvyecicvkvte etvpomen momecvkes. 

.14 Momet heyv nanvke omvlkv semuntalat vnokeckvn 
vccvkes, myt temvpoketv es em wvnakvt omes. 

15 Momen Hesaketvmese en herkvt, mvn ena hvmkuse 
ofv ec oh huehhokvkat, ce feke take ofvn mekkekvs; 
momen ZZesaketvmesen vkvsvmkvn emvkes. 

16 Klist em opunvkvt esfveken, hoporrenkv omvlkv 
ofvn, ec ofv taken likekvs; yvhiketv, vkvsvmkv-yvhiketv, 
momet puyvfekev ohfvcev yvhiketvn 'sete'm mvhayet, 
momet 'sete'm vcahnet, vkvsvmkvt ce feke take vpiken 
Hesaketvmesen vyvhikvkes. 

17 Momen nake estomis, opunvkv monkat nakcelakv 
ofvn, momecatskat, omvlkvn Pucase Cesvs e hocefkv ofvn 
momecvkes, mv eteropotten Hesaketvmesen, momet 
Erken vkvsamet. 

18 Hoktvke toyatskat, ce 'hetake em apohicet omvkes, 
Pucase ofv momvre herat vevkvyen. 

19 Hunvntake toyatskat, ce "hiwv taken vnokecet, en- 
homehcatskvs. ! 

20 Hopuetake, nanvke omvlkv ofvn ce'ckvlken em 
apohievkes, heyvt Pucasen heren afvcecicet ok”. 

21 Erkvlke, cen hopuetaken cvpvkhokiheatskvs, enhonr- 
kvt en sumkvkekaren. 

29 Vtotkvlke toyatskat, nanvke omvlkv ofvn enavpeswv 
vevkvye ce pucasvlken em apohicvkes; renakv vtotketv 
tokon, este afvcecicvlke omekot; momis ce feke take em 
mehenwetv ofvn Hesaketvmesen em penkalet: 

23 Momet nake estomis momecatskat, efèke vtet, este 
tokon, Pucasen em momece omét momecvkes ; 

24 Nake epucashoyvranan em feketvn Pucaset ce'mvra- 
nvken kerret; Pucase Klist em vtotkatskekv. 

25 Momis estimvt naken esten em vhopanat, mv vho- 
panvte vevkvyen en heckvres; momen este etemetueckvt 
sekot os. 

SETENTVCKE IV. 

PucAsvLKE toyatskat, nake fvccan momet momvre heran 
cem vtotkvlken emvkes; cemetakeu hvlwe ofvn Pucasen 
ocatskat kerret. 

9 Mekusvpkv ofvn vpeye mahvkes, momet mata ofvn 
vketecet, Hesaketvmesen vkvsvmvkes ; 

9 Momen pumeu pum emekusapet, opunvyetv vhauken 
Hesaketvmeset pun hvwecvren, Klist en nake ehkat, mv 
vrahkvn svlvf kuehocat toyvyat, kerkuecaren ; 

4 Opunvyar tayat vevkvyen kerken hayaren. 

5 Mv Ivpvtke svpvklat ohfvecvn e hoporrenicet fullvkes, 
oketvn nesaket. 

6 Heromkvt cem opunvkv taken estofis vpvkekvs, 
okevnwvn es cvmpet omen, estomén este estomis mo- 
mvre heren em vyoposkatske tayan kerratskvren. 

7 Momen nake ve ohfveev ocakat omvlkvn Tekekvs, 
tecakkvte vnokecke, momet vtotkv herome, momet Pu- 
case ofv vtotkv vm etohkviketvt cen kerkuecvkvres ; 

8 Mv vrahkvn, ce 'stomvkat kerrvren, momet ce feke 
taken mahlvpvtvren, mvn cem vtotvkvyvnks, 

9 Momet vpvken Onesemvs, cem etohkvlketv take hvm- 
kat, tecakkvte herome momet vnokecken viotvyvnks. 

Mvt nanvke yvmv momehocat omvlkvn cen kerkuecv- 
kvrés. 

10 Elestakvs ve vpake svlvfkat ece 'sekakes, momet 

Makvs, Panepvs e wynwv e'chuswvt, (mv ohfveev nanvke 
= ce kihoevkvtet; cem vlakvken omat, evpvyvkes ;) 

11 Hvtvm Cesvs, mv Cvstvs kihocat; heyvt svkvmsis- 
kvlket omakes. Heyv tvlkuset, Hesaketvmese em ohmek- 
ketv ohfveev vtotkvlke vm etohkvlketvt, mv v'mahlvpvt- 
ketvt omakvtet omakes. | 

12 Cem etohkviketv take hvmkat, Klist em vtotkv, 
Epcflas, estofis ece 'rahkv taken mekusvpkv ofvn yekcen 
.cem vtotkvket, Hesaketvmese nake komat omvlkv ofvn 
temvpoke momet heren hahoyet svpaklatskvren emeku- 
sapet ece 'sekaket os. 

13 Hivomet omekv, a en kerris, centake cem ocvket, 
momet Leotesev vpokat, momet Hielapoles vpokat vno- 
keckv rakken em ocvket os. 

14 Luk heleshayv COSS UG Temvs tepakat ece 'seka- 
ket os. 

15 Tecakkvte Leotesev vpokan, momet Nemfan, momet 
mekusvpkv-cuko en cuko ofv ocan. vsekvkes. 

16 Momet heyv cokvn cem etenrvwv taken ohonahoh- 
yof, Leotesevlke em mekusvpkv-cuko ofvn onahoyvren, 
momet cokv Leotesev atan cemeu ohonavatskvren vhecv- 
kvtevs. 

17 Momet Akepvn, Mv vtotketv Pucase ofv cen gec 
kvten vketecvs, fvcecetskvret, kievkvtevs. 

18 Pal toyvyat ev'nke eteropotten vseketv?s. Vn svlvf- 
ketvn vkerrievkes. Heromkvt ece "pakvkekvs, Emen. 


T Pal Lomen liket hoccihcen, Onesemvs, Tekekvs tepakat Kola- 
svlken "sem vhoyvtes. ` 


COKV ENHVTECESKV VPASTEL PAL 


RESVLONIKVLKE OHTOTVTE. 


SETENTVOKE I. 


Par, Selfenvs, Temorevs esyomeyat Resvlonikvlke em 
mekusvpkv-cuko, mv Erke Hesaketvmese momet Pucase 
Cesvs Klist ofv ocan ohtoteyet os; Heromkv momet 
herkv Hesaketvmese Pu'rke momet Pucase Cesvs Klist 
aenkvpvket ece 'pakvkekvs. 

2 Pum mekusvpkv ofvn ce hocefhuecet, omvlkatskat 
ece 'rahkv taken estofis Hesaketvmesen vkvsameyet os; 

3 Momet fekhonnékot cem vkvsvmkv em vtotketvn, 
momet senaorickv vnokeckvt omecicen, momet pu Pu- 
case Cesvs Klist ofv enhonrkv em momis-kometvn, Hesa- 
ketvmese momet Pu'rke ehomv ocatskan vkerricèt : 

4 Momet, tecakkvte vnokeckatskat, Hesaketvmeset ce'n- 
hopoyvkvten kerrét. 

5 Pum opunvkv-hervt, opunvkv ofv tvlkekon, momis 
yekcetv ofvu, momet Puyvfekev Vcakat ofrn momen 
enhonrkv esfvckat ofvn cem vlakvkvtet ok', pumet ece 
'rahkv taken hunvntake estomvket ece 'pakvket omeyvten 
kerratskekv. 

6 Momen centaket, estemerkv rakke, momet Puyvfekev 
Veakat em afvcketv ofvn opunvkvn eset, epu 'evkfullvlke, 
momet Pucase vevkfullvike hakatskvtes : | 

7 Momat Masetonev Ekiv tepakat ofv vpoke vkvsamvlke 
omvlkvn em evhopakvt omatskvtes. 

8 Hiyomet omekv, centake avtet Pucase em opunvkvt 
Masetonev Ekiv tepakat ofv tviken pohkekates; momis 
estvmv estomis vkvsvmkv Hesaketvmese ohfveev ocatskat 
hvmecicvtet os; momat naken makekis tayes. 

9 Hiyomet omekv, ep ohfvcev ye's cen ceyetv take 
estomën oceyvten, momet estomen nak vhakakat enkv- 
pahket, Hesaketvmesen a oh fulotecet, Hesaketvmese 
wenake momet mehenwat em vtotketvn komet, 

10 Momet E'ppuce hviwe vten, mv pvsatkvte aenkvpv- 
ken kvwapvte, mvi Cesvt omen, mv cvpvkketv vlvkvranat 
enkvpvken pu hesahuecvten mehaketvn komaisken eme 
.mahusat ep oh kerkuecaket os. 


SETENTVCKE II. 


TECAKKVTE toyatskat, ye's cen ceyeyvkeyvte ehvperkvt 
omekaten ceme mahusat kerratskekv. 

2 Momis kerratskes, mv 'renhomvn Felepi felofvn pu 
'stemerrihocet, vlesketv vpvken pu celakoyvte hoyanof, 
Hesaketvmese em opunvkv-hervn, etenrvpkv sulken es 
ce tempunayvkeyvret, pun Hesaketvmese ofvn pu fek- 
hvmke tates. 

3 Veahneyvtet mvkerretv ofv, monkat hvsvtketv tokat 
ofv, monkat ehosiekv ofv tokatet ok”. 

4 Momis, Opunvkv-hervn em wihokvre heretv oricakes, 
Hesaketvmeset pu komvte vevkvyen opunahoyeyet os; 
esten afvekvkuecevat omékon, momis Hesaketvmese, pu 
feke take eskerran afvcecicet. 

5 Hiyomet omekv, cemet kerratskes, ece 'kvsamet 
mvkerret cem punayvkeyvte sekos, momet vleskvpkv 
seokepkvn hayet omékates; Hesaketvmeset akerrvt omes. 

6 Momet Klist em vpastelviket omet, este en honniev- 
keyvre pum etektvnkvtet o estomis, estet, centake, mon- 
kat este vpvlwvt vkvsvmkvn pu'mvkvren hopoyékates, 

7 Momis hopuetakuce vheciev en hopuetake vhecice 
etvpomen cem etenrvwv taken vvmaskusevvtes. 

8 Monkv ece ”nokecét ce vacekv, Hesaketvmese em 
opunvkv-herv tvlket omekon, momis pum puyvfekev 
mahusat tis cc'metv pu metetakvket omvtes, pum vno- 
keckat omatskekv. 

9 Tecakkvte toyatskat, pum vtotketv hotoskv tepakan 
vkerricatskekv; nettv neren vtotkët, hvmkusatskis cen 
honnievkékaret, Hesaketvmese em opunvkv-hervn cem 
erkenakvkeyvtet ok”. | 

10 Vkvsamatskat cem etenrvwv taken estomen hvsvtken, 
momet fvecen, momet pum mvttekot fulleyvte ohfveevn 
centake akerrvlket omatskes, momen Hesaketvmeseu. 

11 Momen estomen llesaketvmese mv em ohmekketv 
momet hvyayvke ohfvcevn ce'nhuehkvkvte ehomvn heren 
fullatskvren, 

12 Erket en hopuetake momecat omen omvlkatskan cem 
vcahnet ce mahlvpatet, akerreyvten kerratsket os. 

13 Momen heyv vrahkvn fekhonnèkot Hesaketvmesen 
vkvsamvyet os, Hesaketvmese em opunvkvn cen kerkue- 
evkeyvten eenakuecatskof, este em opunvkv omekon, 
momis mehenwusen Hesaketvmese em opunvkvt omen, 
mv yekcen ec ofv taken vtotkat omén eenakuecatskvtet 
ok. 

14 Hiyomet omekv, tecakkvte toyatskat, mekusvpkv- 
cuko Cesvs Klist ofv Cutev ocakan vevkfullvlke hakats- 
kvtes; mv smekusvpkv-cuko Cusvlket estemerrvkueevte 
omen cem etvlofvlket nake matvpomakan es ce 'stemer- 
rvkuecakvtet ok. l 

15 Mv Cusvlket Pucase Cesvn, momet eme mahusat 
em owalvlken pvsvtaket, epu'ssecakvtes; momet Hesa- 
ketvmesen afvcecicekot, este omvlkvn vnrvpaket os. 

16 Centilvlke, hesahokvren, em punayeyvren pum vse- 


RESVLONIKVLKE I, 3. 25 


haket os, momat estofis en holwvyeckvn fvcecvkvres; 
cvpvkketv esfvekuset oh vivkaket omekv. 

17 Momis pume, tecakkvte tovatskat, efeke ofv tokon, 
ena tvlkuse ofvn oketv kocuknusen ce'nkvpvken epu 
'kuehovvte tis, ce turofv taken hecetvn pu yace heret, 
vekeen vcevlley vtes. 

18 Monkv vhvmkvn momet vhokkolvn cem vlvketvn 
komeyvtes, vne, Pal okis; momis Setvnet pu mvnvtte- 
cvtes. 

19 Hivomet omekv, pum enhonrkv, monkat afveketv, 
monkat afveketv en kvpotokv vcakat naket mv te? Pu 
. Puease Cesvs Klist ehomv svpaklat, em vlvketv omof, 
centake mv toyatskeko haks ? 

20 Centake pum vrakketv momet afrcketv toyatskekv. 


SETENTVCKE II. 


Monxv ohvtvlaken kvwapeko tayof, Puntvikusen Arens 
tvlofvn pu wihokan heres, komeyvtes ; 

2 Momet Temorevs tecakkeyvte, Hesaketvmese em 
erkenvkv, momet pum etohkvlketv Klist em opunvkv- 
herv ofv vtotkvn vtoteyvtes, ce yekovkuecet, cem vkv- 
svmkv take ohfvecvn ce mahlvpvtvkvren : 

3 Heyv estemerkvt estimvn nekeyievkekaren, heyv 
nanvken pum wihokvtet omen ceme mahusat kerrats- 
kekv. 

4 Mehenwusen, ece ”pvkakeyof, Pu 'stemerrifocvres, 
homvn ce kjevkoyytet ok; momvte mahusan, momen 
mon kerratskes. 

5 Heyvt omecicen, ohvtvlaken kvwvpvko tayof, cem 
vkvsvmkv taken kerretvn komit vtotvyvtes, Estome witat, 
vnrapvt es ce keriyvken, pum vtotketvt ehvperke wites, 
komit. 

. 6 Momis hivomat Temorevs vpokatskan vtet pum vla- 

ket, cem vkvsvmkv vnokeckv tepakat ohfvecvn, momet 
estofis heren epu 'kerricet, ce kecetv take pu yace herat 
etvpomen pu hecetvn komatskat, heyv opunvkv heran es 
pum vlakof; 

T Mv vrahkvn, tecakkvte toyatskat, cem vkvsvmkv 
taket omecicen, pum estemerkv enkusvpketv tepakat 
omvlkv ofvn ec ohfvcev taken pu mahlvpvtkvtes : 

8 Miyomet omekv, Pucase ofyn yekcen svpaklatsken 
omat, hiyomat hesahokeyet os. 

9 Hiyomet omekv, afveketv pun Hesaketvmese ehomvn 
ece 'rahkv taken es epu 'fackat vrahkvn vkvsvmkv esto- 
món Hesaketvmesen hvtvm emeye taye haks? 

10 Momet ce turofv taken hecét, cem vkvsvmkv take 
orice mahekan esfvceceyvren neren nettvn tayen cem 
emekusapeyet os. 

11 Tokvs, Hesaketvmese mahusat, momet Purke, 
momet pu Pucase Cesvs Klist pum vyetv ee orvken 
mellekvs. 

12 Momen Pucaset vnokeckv ete'm ocet, momet este eti 
em ocatskat ohvtvlaket mvn es fvcfvket omatskvren ce 
hayvkekvs, pumet ec ohfvecv take omeyat etvpomen : 

13 Momat, pu Pucase Cesvs Klist, em mekusapvlke 
omvikvt vpvkaken, em vlvketv omof, Hesaketvmese 
Pu'rke tat ehomvn ce feke taken hvsvtketv ofvn em 
mvttvkekon vekevkuecvres. 


SETENTVCKE IV. 


Monev ohvtvlakat, tecakkvte toyatskat, estomén fullet, 
Hesaketvmesen afvcecicvranatskat cen kerkuecvkeyvte 
etvpomen ohvtvlaket vpeyatskvren cem 'pohepet, Pucase 
Cesvs ofvn cem vcahneyet os. 

2 Mv vhakv Pucase Cesvs eteropotten ce'mvkeyvten 
kerratskekv. 

3 Hesaketvmese nake komat heyvt omekv, hvsvtketvn 
ocet, hoktarkvn e enkvpvyecicatskvren : 

4 Momet omvlkatskat estomén en nakvevnkv hvsvtketv 
vrakketv tepakat ofvn ocatske tayat kerratskvren, | 

5 Centilvlke Hesaketvmesen kerrvkekat en nakvevnkv 
enavpeswv em eyackv ofvn ocakat omekot; 

6 Astimvt estemvkerret, nake estomis ohfveevn etecak- 
kvten fvecekon naken vkonahekaren ; mv omakat omvikv 
Pucase em pvleevt omekv, homvn cem onavet, cen 
kerkuecvkeyvte. etvpomen. l 

7 Hesaketvmeset hvsvtketv tokan pu'nhuehkekatet ok, 
momis hvsvtketv min. 

8 Monkv estit vhepakat, este tokon, momis Hesake- 
tvmese, mv em Puyvfekev Vcakat.pu'mvten vhepaket os. ` 

9 Momis vnokeckv etecakkakvte ete'm ocvranat ohfvcevn 
cen hoccicvkvkis tetayes, centake mahusat ete'nokecv- 
ranatsken Hesaketvmeset ce mvhayvket omekv. 

10 Momen mehenwvn tecakkakvte Masetonev vpokat 
ohfveevn mvn momecatsket os; momis tecakkvte toyats- 
kat, ohvtvlaket vpeyatskvren ; 

11 Momet mahlvpvtket fulletvn komet, cen nakcelakv 
mahusan vfastet, momet ce kicvkeyvte vevkvyen ce'nke 
take mahusan es vtotkatskvren ce'nkusapvkoyet os. 

12 Momat mv en Ivpvtke sehokat ohfvcevn fvcevn fullét, 
naken cen kusvpkvkekares. 

13 Momis, tecakkvte toyatskat, mv nocicat ohfveevn 
naken kerrekot, vpvltake mv enhonrkvn ocvkekat omen 
feknokket omatskvren komvkos. 

14 Hiyomet omekv, Cesvs ehlet akvwvpkvten vkvsamön 
omat, matvpomen mv Cesvs ofvn nocicat Hesaketvmeset 
eme vpvken svlvkvres. 

15 Hiyomet omekv, Pucase em opunvkv eteropotten 
heyvn ce kicvkeyet os, Pumet Pucase vlvkvranan vteken 

hesahoket fekhonnë emunkat mv nocicat ehomvn vpeh- 
` yëkos. 

16 Pucase mahusat, huehketvt pohken, momet akencelv 
en hake, momet Hesaketvmese em  pofketvt haken, 
hvlwan ahvtvpkvret ok; momen Klist ofvn pvsatkvtet 
homvn akvwvpkvkvres. 

17 Momof pumet, wenahokét vpokeye emunkat, mv 
vpvken vholoce ofvn a pu evwhoyvres, hotvle ofvn 
Pucasen vnrapeyvren, momet momén Pucasen estofis 
vpakeyvres. 

18 Monkv heyv opunvkvn 'setemahlvpvtvkes. 


SETENTVCKE V. 


Mours, tecakkvte toyatskat, oketv momet pum etektvnke 
ocakat ohfvecvn cen hoccievkvkis tetayes. 

2 Nere horkopv vlakat omén Puease en nettvt vlaket 
omat centake mahusat kerratskekv. 

3 Higomet omekv, Mahlvpvtketv momet herkvt oces, 
makakof, hokte estuce heckuecvranat en nokket vyvk- 
hvmkvn em vlakat etvpomen sumketvt oh vlvkvres, 
momen mvnvttvkepekares. 

4 Momis, tecakkvte toyatskat, centaket yomuckofvn 
vpokatskekos, mv nettvt horkopv omét ce cakkvren. 

. 5 Omvlkatskat hvyayvke en hopuetake, momet nettv en 
hopuetake toyatskes: pumet nere, monkat yomucke 
enake toyökos. 

6 Monkv eti nocicakat omékot, vketecet, pa mahlvpat- 
kuset omekvs. 

7 Mv nocicakat neren nocicaken, mv harald) neren 
hacaket omekv. 

8 Momis pumet, nettv enake toyeyat, pu mahlvpatkuset, 
vkvsvmkv vnokeckv tepakat sevrvnakvn, momet sekvpv- 
n vhesaketv enhonrkvn accet omvkeres. 

9 Hesaketvmeset cvpvkketv tokon, pu Pucase Cesvs 
Klist eteropotten vhesaketvn heckuecey vren pum mellvtet 
ok’. m | 

10 Mvt epu 'rahkvn elvtes, vhonecet monkat nocicet o 
estomis, wenahoket tohkvlket vpakeyvren. 

11 Monkv etemahlvpatet, teyekevkuecvkes, mv mo- 

matskat etvpomen. 

12 Momen, tecakkvte toyatskat, mv ece 'pvkaket vtotket, 
Pucase jA ec ohfvnket cem vcahnakan kerret, 

13 Em vtotketv vrahkvn vnokeckv ofvn heren vrak- 
kuecatskvren ce'nkusapvkeyet os. Momen tenherket 
vpokvkes. 

14 Momen, tecakkvte toyatskat, ekvyekeakan em vsehet, 
vkerrickv ofv yekcvkekan mahlvpatet, vekevkekan yekcen 
svpaklecet, este omvlkv ohfvcevn hofunen momis ko- 
mvkes. 

15 Estimvt holwakan holwakat vyoposken este em 
pvlecekaren vketecvkes, momet ceme  mahusat cem 
etenrvwv taken este omvlkv esyomat ohfveevn nako 
heran estofis vevkvpeyvkvtevs. 

16 Estofis afvekvkvtevs. 

17 Fekhonnekot emekusapvkvtevs. 

18 Nake omvlkv ofvn Hesaketvmesen vkvsvmvkes, Klist 
Cesvs ofvn Hesaketvmeset nake ec ohfveev take komat 
heyvt omekv. 

19 Puyvfekev Heran vslehcatskvs. 

20 Nake owalvkhoyvten ehvperkuehcatskvs. 

21 Nanvke omvlkvn eskerret, nake heran yekcen 
hvlvtvkes. 

22 Nak holwvke en heckv omvlkvn e em vsehvkes. 

23 Momen herkv en Hesaketvmese mahusat esfvcken ce 
hvsvthievkekvs; momen pu Pucase Cesvs Klist em 
vlvketv vteken, cem puyvtekev omvlkv, cem vkerrickv 

take, momet cena emmvttvkekon vevyehocate! komit, 
Hesaketvmesen emekusapis. 

24 Mv ce'nhuehkvkat heromet os, mv momecvrane 
tvlket omat. 

25 Tecakkvte toyatskat, pum emekusvpvkes. 

26 Tecakkvte omvlkvn vfvnketv vcakan es vsekvkes. 

27 Heyv cokvn tecakkvte vcacakat omvlkv em oho- 
nayvkhoyvren, Pucase ofvn yekcen ce kicvkis. 

28 Pucase Cesvs Klist en heromkvt ece 'pakvkekvs. 
Emen. 


1 Cokv Resvlonikvlke enhvteceskvn em vtotet Arens tvlofvn 
hoccihocvtet omes. 


COKV PAL 
RESVLONIKVLKE OHTOTVTE 
SVHOKKOLAT. 


SETENTVOKE I. 


.Par, Selfenvs, Temorevs esyomat Resvlonikvlke em 
mekusvpkv-cuko Hesaketvmese Pu'rke momet Pucase 
Cesvs Klist ofv ocan ohtoteyat : 

2 Heromkv momet herkv Hesaketvmese Pu'rke momet 
Pucase Cesvs Klist aenkvpvket ece 'pakvkekvs. 

3 Tecakkvte toyatskat, momvre heret omen, ece 'rahkv 
taken estofis llesaketvmesen vkvsvmvraneyat tvlkuses, 
cem vkvsvmkv taket tayen ohvtvlaket omen, omvlkatskat 
vnokeckv esfvcken ete'm ocatsket omekv: 

4 Momet on, pume mahusat, ece'ssehocan momet este- 
merketv kvwapatskat omvlkv ofyn cem momis kometv 
vkvsvmkv tepakat vrahkvn Hesaketvmese em mekusvpkv- 
cuko ocakat ofyn ec ohfveev taken "sekvsameyet os: 

5 Mvt Hesaketvmese em ohfvececkv fvecat eskerkv 
héckuset os, momat Hesaketvmese em ohmekketv, mv 
vrahkv ce'stemerkakat en heckvkvre heretv orices, ce 
komhoyvkvres : 

6 Hiyomet omekv, Hesaketvmese mv ece'ssecakan este- 
merkvn "sem pvlecvkepvret fvecvt omes: 

7 Momet, Pucase Cesvs, sutvn ahvtapket, em encelvike 
yekcakat vpvkaken, 

8 Mv Hesaketvmesen kerrvkekot, pu Pucase Cesvs Klist 

em opunvkv-herv vpohievkekat totkv fenke ofvn em 
pvleevkepof, ceme ce naorihocan vyoposken fekvpkvn epu 
'pvkaken ce'mvkat fvccvt os. 

9 Mv nettv Pucaset vlakof, em mekusapvike ofvn vrak- 
kuchocvren, momen vkvsvmakat omvlkvt, estomahes, 
komvkvren, (pun kerkueckv cem etenrvwv taken vkvsvm- 
hoyvtet ok',) 

10 Mv apohicvkekaten eme likan enkvpvken, momet en 
yekce en hvyayvke enkvpvken estemerkv meyuksv-sekon 
es estemerrvkuehocvres. 

11 Monkv estofis cem emekusapvket pun Hesaketvmeset, 
heyv enhuehhokan heretv orices ce komet, en heretv en 
kometv herat omvlkvn, momet vkvsvmkv em vtotketvn 
yekcetvn esfveecvren emekusapeyet os. 

12 Momat pun Hesaketvmese momet Pucase Cesvs 
Klist en heromkv vevkvyen ec ofv taken pu Pucase Cesvs 
Klist e hocefkvn vrakkuehocen, eme ofvn centakeu ece 
'rakkuehocvkvren. 


SETENTVCKE II, 


Mowzsw, tecakkvte toyatskat, pu Pucase Cesvs em vlv- 
ketv omecicen, momet mvn em vtelokeyat omecicen, 

2 Puyvfekev eteropotten, monkat vm opunvkv etero- 
potten, monkat cokv vtoteyvte oman eteropotten, Klist 
en nettvt vwoluses, komet, cem vkerrickv ofvn ce naori- 
hocen, ce feknokhokekaren ce'nkusapvkeyet os. 

3 Estome estomis estimvt ce mvkeriyvkats; ehomvn 
yupvklvtketv ocen, mv naorketv hunvnwv, estemerketv 
e'ppucet heckeko vtekat, mv nettvt vivkekaret ok’. 

4 Mvt nake omvlkv Hesaketvmese .kihocan, monkat 
vrakkuehocan vnrapet, senhvlwen e hvlwecet os; momat 
Hesaketvmese omét, Hesaketvmese en cuko-vcakat ofvn 
liket, Hesaketvmese tovis, make omet e heckuecet os. 

5 Ece 'pakvkvve emunkof heyv nanvken cem onvyv- 
kvyvte vkerricatskeko haks? 

6 Momen, em oketv omof heckvren, naket mvnvttecet 
omat hiyomat kerratskes. 

7 Holwvyeckv enake ehkat entis vtotkekv; momis 
hiyome vnvttecat vnvttece emunken vkueke tvlkvres. 

8 Momen momof mv Holwvyecat heckvres, mv Pu- 
caset e cukwv en hesaketv eteropotten elecet, em 
vlvketv en hvyayvke eteropotten sumecicvranat : 

9 Mv Holwvyecat em vivketv, Setvne em vtotketv 
vevkvyet omet, yekcetv omvlkv momet eskerkv omvlko, 
momet nake estomahe laksakat omvlkv, 

10 Mv estemerkvkvranat ofv fvecetv tokat ehoskv 
omvikvn vpvket os; hesahokvren, mehenwetv vnokeckvn 
eenakuecvkekatet ok. l i 

11 Momen heyvt omecicen, lvksetvn vkvsvmvkvren, 
Hesaketvmeset ehoskv rakken ohtotvkvres : 

12 Momat mv mehenwetvn vkvsvmekot, momis fvecetv 
tokan es afvckakat omvlkvn ohfvecehocvren. 

13 Momis tecakkvte, Pucase em vnokeckvlke toyatskat, 
Hesaketvmeset, enhvteceskv vteken Puyvfekev ce hvsvt- 
hicat, momet mehenwetvn vkvsamatskat eteropotten 
vhesaketvn cen keckoren ce'nsathoyvtet omecicen, ece 
'rahkv taken Ħesaketvmesen estofis vkvsvmvraneyat | 
tvlkuses : 

14 Pum opunvkv-herv eteropotten, pu Pucase Cesvs 
Klist em vrakketvn eenakuecatskvren, mvn ce'nhuehkv- 
kvtet os. 

15 Monkv, tecakkvte toyatskat, mv vculvke em punvkv 
cokv hocciceyvte, monkat opunvkv eteropotte ce mvha- 
hoyvten hvlatet, yekcen svpvklvkes. 

16 Momen pu Pucase Cesvs Klist mahusat, momet 
Hesaketvmese, mv Pu'rket omat, mv epu 'nokecet, 

heromkv enhonrkv here tepakat eteropotten mahlvpvtketv 
meyuksv sekon pu'mvtet, 

17 Ce feketaken mahlvpatet, opunvkv momet vtotketv 
herakat vtekat ofvn ce yekevkuecekvs. 


SETENTVCKE IIT. 


EsPokaAT, tecakkvte tovatskat, pum emekusvpvkes, 
Hesaketvmese em opunvkvt, pvfnet ayen, vrakkuehocvren, 
cem etenrvwv take vrakkuehocat etvpomen : 

2 Momet este ekv-yekcakat, momet holwvyecvlke enkv- 
pvken epu 'cayehoevren ; omvlkvt vkvsvmkvn ocvkekokv. 

3 Momis Pucaset heromet os; mv ce yekevkueheet, 
nak holwakat enkvpvken ece 'cayecvkvres. 

4 Momen nanvke ce kievkevan 'momecaket omet, 
momet, momeevkvres, ce komèt, ec ohfveev taken Pucase 
ofvn enhonrkvn oceyet os. 

5 Momen Pncaset, Hesaketvmese em vnokeckv oren, 
momet momis komet Klist enneneheckvn ce 'feke taken 
mv mellekvs. 

6 Momen, tecakkvte toyatskat, tecakkvte opunvkv 
emeyvte vevkvye tokon, fveceko arat vtekan e enkvpv- 
yecicatskvren, pu Pucase Cesvs Klist e hocefkv ofvn ce 
kievkevet os. 

7 Hiyomet omekv, cemetake mahusat, estomén epu 
'evkvpeyvranatskat kerratsket os, pumet cem etenrvwv 
taken fvecekon fullékatet ok; 

8 Momet estit o estomis ehvperkvn tvkliken en hompe- 
kates; momis nettvn momet neren vtotketv hotoskv 
tepakat ofvn vtotkeyvtes, estimv toyatske estomis, cen 
honnievkékaren. 

9 Yekeetvn océko omecicat tokon, momis epu 'evkfal- 
Jatskvre vrahkvn svhopakvn e hayetvn komeyat omecicet 
08. 

10 Hiyomet omekv, ece 'pakvkeye emunkof, heyvn ce 
kicvkeyvtes, Estit vtotketvn komekon omat, homipats. 

11 Ece 'pakvkat, fvecekon fullét, naken vtotkvkekot, 
momis nanvkokvlke sasvcuken pohëkv. 

12 Momen mv omakan, mahlvpvtket vtotket, tvklike 
enake mahusan hompvkvren, pu Pucase Cesvs Klist ofvn 
kicèt, em vcahneyet os. 

13 Momis centake, tecakkvte toyatskat, here momeckv 
ofvn ce hotohsvkats. 

14 Momet, estimvt o estomet pum opunvkv heyv cokv 
ofv ocan apohicekon omat, mvn vketecet, vpahkatskvs, 
visvren. 

15 Mome estomis, vnrapv omecekot, tecakkvte omén 
em vcahnvkes. 

16 Momen herkv e Pucase mahusat estofis, momet 
estomet o estomis berkvn ce'mvkekvs. | Omvlkatskan 
Pueaset ece "pakvkekvs. 

17 Vne Pal vseketv cv'nke mahusan es hayvyat; mvt 
cokv omvlkv ofv eskerkvt. omes; momen hoccicis. 

18 Pu Pucase Cesvs Klist en heromkvt omvlkatskan 
ece "pakvkekvs. Emen. | 


* Cokv Pal Resvlonikvlke ohtotvte svhokkolan Arens tvlofvn 
hoccicytet os. 


COKV ENHVTECESKV VPASTEL PAL 


TEMORE OHTOTVTE. 


SETENTVCKE I. 


Par, Hesaketvmese pu Hesayecv, momet Pucase Cesvs 
Klist pum enhonrkv makvte etehoyvnen Cesvs Klist em 
vpastel tovvvat ; 

2 Temore, vkvsvmkv ofv cv'ppuce: mahusan ohtotis: 
Heromkv, merkv herkv esyoman Hesaketvmese Pu'rke, 
momet Cesvs Klist pu Pucase avtet cem ocekvs. 

3 Masetonevn eceyvyof, Efesvn feklionnvtevs, momet 
mvhakv etvn mvhayvkekaren, 

4 Momet nakonvkucen, monkat este erhonvpse opu- 
nvyeckv meyuksv-sekan, Hesaketvmese ofv yekevkueckv 
vkvsvmkv ofv ocan hayekot, nakvpohetv min hahicakan 
vketecvkekaren vpvlwvn emveahnvkvtevs, ce kievyvte 
vevkvjen momecvs. 

5 Momen heyv vhakv em vheckv vnokeckv tes, efeke 
hvsvtke, eohvkerrickv here, vkvsvmkv mehenwe esyoman 
aossat ; | » 

6 Mvn em fiyecet, opunvkv ehvperkakan ohfulecakat 
sases. 

7 Mvt vhakv mvhayvlke haketvn komakis, nanvke 
makakan, monkat nanvke opunvyecakan kerrvkekot os. 

8 Momis estet vhakv vevkvyen 'se vfasten omat, vhakv 
heret omat kerreyet os. 

9 Heyvn kerret, vhakvt, este facev tokon, momis vhakv 

vevkvyen fullekat, mvn apohievkekat, Hesaketvmese 
vmoskomvkekat, holwvyecvlke, este hvsvthvkekat, nak- 
hayvkekvlke, erke-pvsatvlke, ecke-pvsatvlke, este-pvsa- 
tvlke, 

10 Hoktarvlke, hunvntake hunvntaken etohkvlket nake 
holwvke vtotkvlke, estenhorkopvlke, laksvlke, fveceko 
enken kvwvpakat esyomat vrahkvt os, momet mvhakv 
fvecat vnrvpen nake etvt ocen omat, mv vrakkvi omes. 

11 Hesaketvmese vrakkuehocat em opunvkv-herv vrak- 
kat mv vm wihokvte vevkvyen. 

12 Momen Cesvs Klist pu Pucasen vkvsamis, mv mecvye 
tayen cv yekcicvte, erkenvkv em wiketvn cv huericot, 
Heromet os, cv komvtet ok'; 

18 Vne tis, enhomvn vtvklecv, momet assecv momet 
vhopanv toyvyvtet; momis merkvt vn heckvtes, kerrvkot, 
momet vkvsvmkv tokat ofvn momecvyvtet ok”. 

14 Momen vkvsvmkv momet vnokeckv Klist Cesvs ofv 
ocakat vpvkaken, pu Pucase en heromkvt tavet omvtes. 

15 Heyvt opunvkv mehenwet on, omvlkvt eenakuecakvr 
tayet os, Klist Cesvs naorkvlken hesahuecvranet yvmv 
ekvnvn vlakvtes, vnet mv naorkolke en homahte toyvyat. 

16 Mome estomis, heyvt omecicen merkvt vu heckvtes, 
ve ofv taten Cesvs Klist em momis kometv hofonat omvl- 
kvn kerken hayvren, mucv ayat hesaketv yuksv-sekon en 
heckvre tetaye oren emen oh vkvsvmakat svhopakv en 
hakaren. 

17 Momen Mekko meyuksv-sekat, em elkv-sekat, hecke- 
sekat, mv Hesaketvmese hoporrene enhvmkusat, vrakketv 
vkvsvmkv tepakat estofis mevuksv-sekon em ocekvs. 
Emen. 

18 Temore, ev'ppuce toyetskat, owvletv homvn ec oh 
vpeyvte vevkvyen heyv vhakvn cem wikis, mv eteropotten 
tepokv heren etepoyetskvren ; 

19 Vkvsvmkvn momet eohvkerrickv heren hvlatet, mv 
wikakvte saset omen, mvt vkvsvmkv ohfvecvn em perro- 
cuko take vkvhopvnakes, 

20 Himenevs Vleksantv tepakat mvn vpvkaket os, mvn 
Setvnen em  wikvyvtes, Hesaketvmese vtvklecvkekaret 
kerrvkvren. | 

SETENTVCKE II. 

Monsv nak makvranvyat omvlkv enhvteceskvn, este | 
omvlkv, mekkvike, este yekcetv ocakat omvlkv esyomat 
vrahkvn, vpohetv, mekusvpkv, este'm emekusvpkv, momet 
vkvsvmkv emetv hahoyvren vcahnis, 

9 Hesaketvmese ometv, momet fvecetv omvlkv ofvn 
mahlvpvtket, momet etenherket fulleyvren. 

3 Heyvt Hesaketvmese pu Hesayecv ehomvn here mo- 
met afveecicat omekv ; 

4 Mvt este omvlkvt hesahoket, mehenwv kerretvn ori- 
cvkvren komet os. 

5 Hesaketvmese hvmkuset omen, momen Hesaketvmese 
momet este etenherkepuecv hvmkuset omekv, myt este- 
hunvnwv Klist Cesvs tes, 

6 Myt omvlkv pvlke-es-neskvn e wikvtes, oketv.orof 
ohkerkuchocvren. 

7 Mv ohfvcevn opunvkv-sarv momet vpastel em wiketv 
v'mhoyvtes, (Klist ofvn mehenwvn opunayit, laksvkos,) 
vkvsvmkv mehenwv tepakat Centilvlke em mvhayv to- 
yaren. ; 

8 Monkv, este-hunvntaket, enke hvsvthvken kvwvpaket, 
evpvkketv momet en kerkekat sekon, estvmv estomis 
mekusvpvkvren Komis, 

9 Matvpomen hoktvkeu, eyasket, emahlvpvtket, acevke 
senehickv svheremahen accekot, ekvesse hotvnkan, mon- 
kat evtokunaplanen, monkat makelitvn, monkat acevke 
veake mahen 'se nehicet omekot ; 

10 Momis, (hoktvke, Mekusapvlke toyës, maket e oh- 
kerkuecakat momvkvre here tetayat dic vtotketv 
hern Kan 'se nehicvkvren komis. 

11 Hoktet cvyayvket, apohice heret, oM 

12 Momis hokte emvhayet, monkat este-hunvnwvn 
ohfvnkvre em etektvnecvkos, momis cvyayvket vrvren 
komis. 

13 Atvme taten hahoyen, mohmof Ef hahoyviet E 

14 Momen Atvme mvkerhoyekon, momis hokte mvker- 
hoyen mv naorketv ofvn erhuervtes. 

15 Momis emahlvpvtketv vpvken, ekvsvmkv, momet 
vnokeckv, momet efeke hvsvtketv ofvn emomecicaken 
omat, estuce heckueckv ofvn veayehocvres. 


SETENTVOKE III. 


Hzvvr maketv mehenwvt's, Estimvt mekusvpkv-cuko 
vheciev em wiketvn evacat vtotketv heren eyacet os. 

2 Monkv mekusvpkv-cuko vhecievt, nake em mvttekot, 
ehiwv hvmkusen ocet, vketecet, emahlvpvtket, yvmasku- 
set, este en cukopericat encaket, mvhayetv emvnveket : 

3 Haev tokot, tepoyv tokot, evto-kunawvn vnokecekot ; 
momis momis komet, tepokv em vlostekot, vleskapv 
tokot; 

4 En cuko mahusan heren ohfvnket, en dt. 
emahlvpvtketv omvikv ofvn em apohicakusen ocet, omv- 
ranet os. j 

5 (Biyomet omekv, estimvt en cuko mahusan heren em 
fvyvtetvn kerrekon omat, estomèn llesaketvmese em 
mekusvpkv-eukon vhecicvr haks?) ` 

6 Mekusapv hvtuse hakat tokot, ekvsvmkvt hvlwecen, 
puyvfekev holwakat em ohfvceeckv ofvn lvtkekaren. 

7 Momen ohvtvlakat mekusvpkv cuko en Ivpvtke svpak- 
lat este here omecet opunvyecaket omvranet os, vlesketv 

momet puvvfekev holwakat 'sem enkvnhetv ofvn lvtke- 
karen. | 

8 Tekvnvike matvpomen mahlvpvtket, tulaswv hok- 
kolicekot, pvrko-opuswvn em vloste mahekot, vlesketv 
ofv nake "se ohvtvlvyetvn eyacekot ; 

9 Vkvsvmkv en nake ehkan eohvkerrickv hvsvtkat ofvn 
hvlvtaket omvranet os. 

10 Momen heyvu eskerrvkhoye en topvrvn nake em 
mvttvkekon eshechoyen, tekvnvlke em wiketvn vfvstv- 
kekvs. 

11 Matvpomen ehitaket fvecet, este ohlaksvlke tokot, 
mahivpvtket, nanvke omvlkv ofv heromvket omvranet os. 

19 Tekvnviket, ehiwv hvmkusen ocet, en hopuetaken, 
momet e hute take heren ohfvnkvket omekvs. 

13 Mv tekvnvlke em wiketvn heren vfvstakvtet hueretv 
heran, momet vkvsvmkv Klist Cesvs ofv ocat ofyn fek- 
hvmketv rakken e en heckuecakekv. 

14 Lvpken cem vlvkares, komvyat enhonrkvn ocit, heyv 
nanvken cen hoccicis ; 

15 Momis, vlvkvkon hofunen omat, Hesaketvmese en 
cuko, mvt Hesaketvmese wenakat em mekusvpkv-eukot, 
momet mehenwetv en cukele momet em wakkvt omen, 
mv ofv estomön momvre heren vretske tetayat kerrets- 
kvren. 

16 Momen kerkuset os, mekusvpkv en nake ehkat rakke 
tes; Hesaketvmeset vpeswv ofvn hechoyen, Puyvfekevt 
fvececen, encelvlket hecaken, Centilvlke "sem erkenvk- 
hoyen, ekvnv ofrn oh vkvsvmhoyen, hvyayvke ofvn a 
eshoy vtes. 


SETENTVCKE IV. 


Momen Puyvfekevt opunvkv kerkvken 'sopunavet, 
hummaket os; Oketv vievranat ofvn mvkerrvlke em 


TEMORE I, 4. ` 41 


puyvfekevlke momet puvvfekev holwvhokat em mvhakvn 
vpohicaket, vkvsvmkvn enkvpakat svsvranet os : 

2 Mvkerretv ofvn lakset opunayet, em eohvkerrickv take 
cyto hvyyan es nekrihocen ocaket ; 

3 Etepayetvn vsehet, tio pety mvrahrvkvn estet e 
em vsehvkvren kicaket os; Hesaketvmeset, mv mehen- 
wetvn kerrvke, vkvsvmakat, vkvsvmkv emetv vpvken 
eenakuecvkvren hahievtet ont oman. 

4 Nake Hesaketvmese havvte vtekat heret omet, 
vhepvkhoyvre tokot omekv, vkvsvmkv emetv vpvken 
eenakuehocen omat. 

5 Hesaketvmese em opunvkv, momet mekusvpkv etero- 
potten hvsvtken hahoyet omekv. 

6 Heyv nanvken tecakkakvten vkerrievkuecetsken omat, 
Cesvs Klist em erkenvkv here, vkvsvmkv mvhakv herat 
tepakat em opunvkv vevkvyetskvte ofvn rakkuchocet 
ometskvres, 

7 Momis nakonvkuce hoktvivke enanvke momet me- 
kusvpkv vevkvye tokvkekan vhepvkvs; momis mekusvpkv 
ohfvcevn e nekeyicvs. 

8 Hiyomet omekv, ena nekeviekv estomusen lopicet 
omekv: momis mekusvpkvt nanvke omvlkv ohfvcevn 
lopieet omes, hivome. hesahokeyan, momet hesaketv 
vlvkvranan temfvecetvn ocet omekv. 

9 Heyvt maketv mehenwvt's, momen omvikvt eena- 
kuecakvr tayet os. 

10 Hiyomet omekv, heyvt omecicen vtotket, vlesketvn 
kvwapeyet os, Hesaketvmese wenake likat, mv este 
omvlkv, momet vkvsvmakat mahvkvu Hesahuecvn em 
enhonrékv. 

11 Heyv nanvken yekcetvn 'sopunayet, set Ma yal 

19 Cem mvnettetvn estit enhomehcats; momis vkvsv- 
makan opunvkv, vretv, vnokeckv, puvvfekev, vkvsvm- 

kv, efeke hvsvtketv esyomat ofvn sem  vhopakvt 
ometskvres. 

13 Cokv ohonvyetv, emvcahnetv, emvhayetv esyoman 
vfastetske emunken vlvkares. 

14 Mv ce'mhoyvte ec ofv ocan, mv owaletv eteropotten 
momet erkenvkvlke nvkafte e'nke oh wvkecakat eteho- 
yvnen ce'mhoyvten vmoskomekot huyiretskvs. 

15 Heyv nanvken oh vkerrievs; mv ofv mvketeken 
huervs; cen lopican omvlkvt heevkvren. 

16 E vketecet, mvhakvn vketeevs; heyv nanvke ofvn 
emomecievs; heyvn momecetskat e ENE) cem apohi- 
cvlkeu hesahuecetskvres. 


SETENTVCKE V. 


EsrE veulican ehvnekot, ce'rke omén emveahnet; este 
mvnettakan tecakkakvte omén ; 

2 Hoktvlakan ce'ekvlke omén ; hoktvke mvnettakan ce 
"wvntake omen efeke hvsvtketv omvlkv ofvn emvcahnvkvs. 

3 Oyevlken vrakkuecvkvs, mehenwvn oyevlket on omat. 

4 Momis oye estomet hopuetaken, monkat em osustaken, 
echussucvlke tis ocen omat, mvt e hute take ofvn 
heromkvn heckuecet, e'ekvike take vfvstakvte vrahkvn 
vyoposketvn kerrvkekvs, heyvt Hesaketvmese ehomvn 
here momet afvcecicat omekv. 

5 Momen hokte oye mehenwe, "use vhoskat 
Hesaketvmesen em enhonret, mekusvpkv momet Hesake- 
tvmese em'pohetv ofvn nettvn momet neren emomecicet os. 

6 Momis mv afvcketv ofv likat, hesaket omis, elet os. 

1 Momen heyv nanvken es emveahnvkvs, em mvttvkekot 
svpaklvren. 

8 Momis estimvt en nakvlke mahusan, en cuko-vtehkvlke 
mahvkvu, en hopoyekon omat, vkvsvmkvn helaksehcet, 
este vkvsvmekat 'sen holwvket os. 

9 Oyet ohrolope pale epakan oricekat sohvhonkvthoh- 
yats: 

10 Este-hunvnwv hvmkuse e ”hiwvt omvtet, em vtotketv 
herakat vrahkvn  heren opunvyehocen, hopuetaken 
mahmicvtet on omat, este kerrvkekan evpvyvten omat, 
mekusapvlke e'len em okkosvten omat, este efeknokhokan 
emahlvpatvten omat, vtotketv herakat vtekan heren 
vevkavvten omat tvwwvn sohvhonkvihoyvres. | 

11 Momis oyevlke esmvnettakan vhepvkvkvs, Klist 
vnrvpen afveketv hopoyvlke hakof, ehesetvn eyacvket 
omekv. 

. 12 Mvt ohfvececkvt en heckaket os, em vkvsvmkv 
enhvteceskvn vwikakekv. 

13 Momen sohvpakat, cukon etohtvlecet, enhorkvn 
kerret, momet enhorkv tvlkekon, este opunvyecvlke, . 
nanvkokvlke, momet nanvke makösko tayat opunvyakat 
haketvn kerraket os. 

14 Monkv koktvke esmvnettakat ehesaket, hopuetaken 
heckuecet, cukon vfastet, mv vnrapvt holwvken opu- 
nvyecvre em etektvnecvkekaren komis. 

15 Entis Setvnen vevkvpeyetvn fiyecakat sasekv. 

16 Este-hunvnwv, monkat hokte vkvsamat oye hoktvken 
ocen omat, ent emvnicvkekvs, mekusvpkv-cukot sen 
honnekaren, momat mehenwv oyevlken emvnicvke ta- 
yat. | 

17 Mekusvpkv-cuko em fvyatvlke heren .fvyvtakat, 
vrakkueckv tepvkocket en heckvre heretv orices, kom- 
hoyvkekvs, mv opunvkv mvhakv tepakat ofvn vtotkakat 
mahvkvu. | 

18 Wakv-vtotkv telekon cesapan yupopihcetskvs, mo- 
met, Vtotkvt em feketv en heckvre heretv oret os, 
Cokat maket omekv. 

19 Akerrvlke hokkole monkat tutcene ehomv take tokon 

omat, mekusvpkv-cuko em fvyatv vnrvpen akerkueckvn 
em apohihcetskvs. 

20 `Mv naorkakan omvlkv ehomvn em vsehvkvs, vpvl- 
takeu penkvlvkvren. 

21 Etemetueckv sekon, temvrahken est” ohvkerricekot 
heyv nanvken vivstvs, makit, Hesaketvmese, momet 
Puease Cesvs Klist, momet encelvike enhopovvkvte 
ehomvn yekcen ce'mveahnis. 

22 Estimvn vyvkhvmkusen ce'nken oh wvkehcetskvs, 
momet este etv en naorketv take vpvken naken ohcetskvs : 
ce hvsvtke emunkv taren e vcayecvs. 

23 Mucv ayat uewv żvlkusen esiketskvs, momis ce 
'nveofv vrahkvn, momet enokketv cem etewolicat ome- 
cicen pvrko-opuswv estomusen eskvtevs. 

24 Este-hunvntake en naorketv homvn heckvket, homvn 
ohfvececkvn oh vpeyat svset os, momis vpvlwv en naor- 
ketvt yupvn vpeyet os. 

25 Momen matvpomen vtotketv herakat heckaket os, 
momen mvrahkvt o estomis ehkvkeko tayes. 


SETENTVCKE VI. 


VTOTEVLKE estomomuse nokwv-oh-wakkv elecvn svpaklat 
eme mahusat e pucasvlken, Vrakkueckv omvlkv en 
heckvre orieakes, komet oh vkerricvkekvs, Hesaketvmese 
e hocefkv momet mvhakvn tvklehocekaren. 

2 Momen mv epucase vkvsvmvke ocakat, etecakkakvtet 
omakat vrahkvn enhomecahkats, momis vtotketv min em 
mecvkekvs, heromet, momet vnokeckvket, momet mv 
nake herat etencawvlket omakekv.  Heyv nanvken vcah- 
net, emvhayvkes. 

3 Estimvt emvrahken mvhayet, opunvkv hoporrenvke, 
pu Pucase Cesvs Klist em opunvkv, momet mvhakv 
mekusvpkv vevkvye ocan apohicekon omat, 

4 Ekvsvmet, naken kerrekot, momis este enokket naken 
eyacusat omen, nake vpohetv momet opunvkv setenrvpkv 
ohfveevn eyacet os. 

5 Vleskvpkvt, etenrvpkvt, tvhiketv, ohvkerrickv hol- 
wvhokat, momet mehenwv ocvkekot, vkerrickv holwvken 
oce, Eohvtvlvyetv mekusvpkvt's, komakat em opunvkv 
setenrvpkvt mvn asossaket os; heyv omakan e enkvpv- 
yecievs. 

6 Momis mekusvpkv emahlvpvtketv vpakat nake 
epoyetv rakke tes. 

7 Hiyomet omekv, yvmv ekvnvn naken asceyökates, 
momet mehenwvn naken esosséko taves. 

8 Momis hompetv momet acevken oceyat, mvn es pu 
mahlvpvtket omekvs. 

9 Momis mv nake-ocvke haketv komakat nake esker- 
hoyat ofon pvlatkat, momet nake senkvnhetv, momet 
eyaekv hoporrenkv vpvkeko nokkicakat sulke ofvn pvlat- 
ket os, mvt sumketv estemerketv tepakan esten vkpvsatet 
OS. 

10 Cvto-kunawv vnokeckv nake holwvhokat omvlkv en 
yvlonkvt omekv ; mvn vleskvpakat svset omof, vkvsvmkvn 
em fiyecet, feknokketv sulken "se etekfvnvnicakvtes. 

11 Momis cemot, Hesaketvmese em este toyetskat, hevv 
nanvken en letkvs; momet fvccetvn, mekusvpkvn, vkv- 
svmkvn, vnokeckvn, momis kometvn, momet eyasketvn 
vevkvyvs. | 

12 Vkvsvmkv etepokv heran etepoyvs, hesaketv yuksv- 
seko, mv ec ohhuehhokan hvlvtvs, eohkerkueckv heran, 
akerrvlke sulke ehomvn es e ohkerkuecetskvtes. 

13 Hesaketvmese nak omvlkv wenahuecat ehomvn, 
momet Klist Cesvs, Pantevs Pilvte ehomvn eohkerkueckv 
herat eohkerkuecvte ekomvn yekcen ce kicis, 

14 Heyv vhakv, svholwvke cotkusis sekon, momet 

mvttes kihoceko tayen pu Pucase Cesvs Klist heckvranat 
oren vevyecvtevs: 

15 Mvt, Ohfvnke vrakkuehoce enhvmkuse liket, mek- 
kvlke em Mekkot, momet pucasvlke e Pucaset omat, em 
oketv omof, em vlvketvn hecicvres; ` 

16 Mv tvlkuset hesaketv emunkvn ocet, hvyayvke 
estimvt oreko tayat ofvn likat, mvn estimvt hecekatet, 
hecetv umeko tayes; emen vrakketv momet yekcetv 
yuksv-sekat em ocekvs. Emen. 

17 Yvmv ekvnv ohfveev nake-ocvlken em  punayet, 
Vkerrickvn es hvlhvwecekot, nake-ockv sumke tokon, 
momis Hesaketvmese wenake, mv esfveken es afvckeyv- 
ren nanvke omvlkv pu'man enhonret, 

18 Heren momecet, vtotketv herakat ofvn nake-ocvkot, 
nake enkvpicetv metetaket, nake etekvpievketv vkvsa- 
muset omvkes, 

19 Oketv vlvkvranat vrahkvn enlikv heran hericet, 
hesaketv yuksv-sekon hvlvtatskvren, maket yekcen ki- 
evkvs. 

20 Temore tovetskat, opunvkv ehvperkvke, momet 
hacohakakan, momet mv laksen nakkerretv kihocat em 
etenrvpkvn mvnvttepet, mv nake hericetskvren ce'mho- 
yvten vevyecvs: | 

21 Mwn eenakuece omecaket, vkvsvmkv ohfveevn em 
mvttakvtet svset os. Heromkvt ece 'pakekvs. Emen. 


T Pal Peketevnvlke em etvlofv rakke Leotesev hocefkan liket, 
heyv cokv `enhvteceskvn Temore ohtotvte coyvtes. 


COKV VPASTEL PAL 


TEMORE OHTOTVTE 
SVHOKKOLAT. 


SETENTVCKE I 
Par, Hesaketvmese komat eteropotten, hesaketv Klist 
Cesys ofv ocat etemfvecetv vevkvyen Cesvs Klist em 
vpastel ULLA 

2 Temore cvppuce vm vnokeckan ohiotis; Heromkv, 
merkv momet herkv Erke Hesaketvmese, momet pu 
Pucase Klist Cesvs avtet cem ocekus. 

3 Hesaketvmesen, mv ev'rkvlke tate eteropotte vn hec- 
kvten eohvkerrickv hvsvtkan es em vtotkvyat, vkvsamis, 

4 Fekhonnekot, netty nereu, ce turopuswv pvlatkan 
vkerricit, ce hecetvn cv yacuset; vm mekusvpkv ofvn ece - 
'kerricvyet os; afveketvn es ev fveke taren komiti; 

Vkvsvmkv mehenwe ec ofv likan, enhvteceskvn Loes 
ce "puse ofvn, momot Yunese ce'cke ofvn likvten. vkerri- 
cvyof; momen mvt cemeu ec ofvn likes, komvye heres. 

6 Monkv Hesaketvmese en nakemkv ev'uke ec oh 
wvkhokickv eteropotte ec ofv ocan hvtvm vhetecetskvren 
ece 'kerricópuecis, 

7 Hesaketvmeset penkvlkv deerit tokon, momis 
yekcetv, vnokechv, momet hoporrenkv em vkerrickvn 
pu'mvtet omekv. 

8 Monkv pu Pucase ohkerkueckvn, monkat vne en 

svlvfke toyvyat es ec elset ohmetskvs; momis opunvkv- 
herv em estemerketvn astenkvwapvt omvs, Hesaketvmese 
en yekcetv vevkvyen. 

9 Mvt pu hesahuecet, huehketv hvsvtken es pun hueh- 
kvtet os, pum vtotketv vevkvye tokon, momis eme ko- 
mat, momet en heromkv vevkvyen ; 

10 Mv heromkvt ekvnv vliceckv oreko emunken Klist 
ofvn pu'mhoyvtes, momis hiyòmat pu Hesayeev heckat 
eteropotten hecket os; mvt elkvn sumecihcet, opunvkv- 
herv eteropotten hesaketv, momet hesaketv meyuksv- 
sekan ohhvyayievtet os: 

11 Mv ohfveevn vne, erkenvkv, vpastel mumet Centilvlke 
mvhayvn cv huerihocvtet os. 

12 Momen mv vrahkvn heyv nanvken es ev ”stemerket 
os, momis vc vlsekos; hiyomet omekv, estimv ofvn vkv- 
samvyvten kerrit, mv nake em wikvyvten mv nettv oren 
veayece tetayat yekcetv ocet os, komvye heres. 

13 Opunvkv etelilvke herake opunvyvye vm pohetskvten, 
vkvsvmkv vnokeckv tepake Klist Cesvs ofv ocat ofvn 
yekeen hvlvtvs. 

14 Mv nak here hericetskvre ce'mhoyvten Puyvfekev 
Herat ep ofv likat eteropotten vevyecvs. 

15 Heyvn kerretskes, Esev ofvn vpokat omvlkvt v'nkv- 
pvkakvtes; mv vpvkakat Ficelvs Hvmocenes tepakat 
omakes. 

16 Hesaketvmeset Onesefolvs en cukon oh merrate, 
tewolen v'mahlvpatet, vn evto-tetvkkakv es vlsekatet 
ok 

17 Momis Lomen arof, vfekeakhet cv hopoyet, es cv 
hecemvts. 

18 Pucase akvpvken mv nettv omof merkv en heckvren 
Pucaset emate! Momen nanvke en sulke estomomusen 
Efesvs ofv vm vtotkvten heren kerretskes. 

SETENTVOKE II. 


Monxv cemet, cv'ppuce toyetskat, heromkv Klist Cesvs 
ofv ocat ofvn yekcet omvs. 

2 Momet mv nanvke akerrvlke sulke em etenrvwvn vm 
pohetskvten, heyvn hunvntake heromvke, etvu emvha- 
yvke tayan, em wikvkvs. 

3 Monkv Cesvs Klist en suletawv here omet estemerkvn 
kvwvpvs. 

4 Suletawv are estomet yvmv hesaketv enanvken 'se 
vpvllvyekot os; mv suletawv hakvre enhopoyvten afvce- 
cicetvn komet omekv. 

5 Momen estimvt etemuntvlkv vcevllat, vhakv vevkvyen 
veevllekon omat, kvtvlukv vcakan es kvpvtuehocekot os. 

6 Mv cvpofv oh vtotkat tawvt em etten evwvranet os. 

7 Nake makvyan oh vkerrievs; momen Pucaset nanvke 
omvlkv ofvn kerretvn ce'mate! 

8 Cesvs Klist, Tewe en honvpsen avtet, vm opunvkvherv 
vevkvyen, pvsatkvte aenkvpvken akvwvpkvten ce hohsats. 

9 My ofvn holwvyeev omen estemerketvt vn hecket os, 
svlyfkueekv oren; momis Hesaketvmese em opunvkvn 
svlvfkuehocekot os. 

10 Monkv enhopokvte vrahkvn nanvke omvlkvn kvwa- 
pvyet os, hvyayvke emeyuksv sekat vpvken vhesaketv 
Klist Cesvs ofv ocat en heckvkvren. 

11 Heyvt maketv mehenwet os ; Vpaket pu pvsatkvten 
omat, vpaket hesahokeyvret ok”. 

12 Estemerketvn kvwapön omat, vpaket mekkeyvres; 
vhepakön omat, emeu epu 'hepvkvres : | 

13 Vkvsamöko estomis, emet mehenwet huere munkvt 
os; ehelakseceko tayes. 

14 Heyv nanvken ohvkerricepuecet, Pucase ehomvn, | 
Opunvkv ocakat ohfvcevn etenrabpatskvs, mvt naken 

lopiceko tayekv, momis pohakan ehosvkueces, kicei, 
yekcen em vsehvkvs. 

15 Hesaketvmese ehomvn vkvsvmvke taye oren e 
heckuecetskvret vcevllvs, momat vtotkv nak es vlsetv cen 
sekon, mehenwv em opunvkvn fvecvn tekvpicet huerets- 
kvret. 

16 Momis opunvkv ehvperkvke momet hacohakakan em 
e fulkvs, holwvyeckv em ohvtvlvkvkvret ok'. 

17 Momen em opunvkvt hote vkuekvnto omet pvpv- 
kvres; Himenevs Filetvs tepakat mvn vpvkakes. 

18 Mvt mehenwetv ohfvecvn em mvttet, Z/kv aenkv- 
wvpketv entis hoyvneps, maket, este. vnvcome em vkv- 
svmkv taken lekvfaket os. 

19 Mome estomis, Hesaketvmese en likvt yekcen hueret 
os, heyv eskerkvn ocet, Pucaset enaken kerhoyes, momet, 
Klist e hocefkvn hocefat vtekat fvecetv tokan enkvpv- 
kekvs. 

20 Momis cuko rakke ofvn nake-vevnkvt ocvket os, 
cvto-kunaplane, momen evto-kunaphvtke es hayvkvte 
tvlkekon, momis eto tis, fakke tis es hayvkvie ocvket os; 
momet vrakkuehocvranat sasen, vrakkuehocvranekat ocv- 
ket os. 

21 Monkv heyv nanvken estimvt e en hvsvtecen omat, 
nake-vevnkv vrakkuehocvranat, hvsvtke, Pucase es en 
lopice herat, momet vtotketv herat vtekat emetetake tares. 

29 Momis este mvnettvlke em evackvn en letkvkvs, 
momet fvccetvn, vkvsvmkvn, vnokeckvn, momet efeke 
hvsvtke aossen Pucasen oh huehkakat vpvken etenherkvn 
hopoyvs. 

23 Momis vpohetv ehvperkvke hoporrenkv vpvkeko 
ocakan vhepvkvs, mvt tepokv hayaket oman kerret. 

24 Momen Pucase em vtotkvt tepoyekot, este omvlkv 
em eyaskuset, mvhayetv mvnvcket, momis komet, 

25 Evasketv ofvn mv vnrvpakan emvhayet; Hesake- 
tvmeset mehenwetv ohkerkueckv oren vkerrickv-etickvn 
emake witen omat ; 

26 Momen mv Vemm VER komat vevkvyen 
svlvfkuecvkvtet "sem enkvnhetvn ”se ossievkvren.: 


SETENTVCKE IIL. 


Hzvvu kerrvs, nettv espokakat omof, oketv penkviket 
ocvkvres. | 

2 Hiyomet omekv, estet e vnokecet, cvto-kunawvn 
encaket, opunvkvn 'sekvsamet, ekvsamet, tvhiket, eckvl- 
ken em apohicekot, Hesaketvmesen vkvsvmekot, mekusapv 
tokot, 

3 En nakvlken vnokecekot, temfvecetv-kaeviket, este- 
ohlaksvlket, e-em-fvyvtekat, sehonecket, este herakan en 
homecet, 

4 Enhonricvlke, ekv-yekcakat, serakken vkerricet, Hesa- 
ketvmese senhoyvnen afvcketvn vnokecet; 

5 Mekusvpkv en heckvn ocet omis, mv en yekce helak- 
secakat ocvkvres; mv omakan em e fulkvkys. 

6 Hiyomet omekv, heyv omakat cukon esceyet, hoktvke 
hacohakvke, naorketv es honhoye eyackv mvrahrvkvn es 
nekeyihocan, 

7 Estofis naken kerrakis, mehenwetv kerretvn estofis 
umvkeko tayan svlvfkvken evpayaket os. 

8 Momen. Canese Camplese tepakat Moses vnrvpakvte 
omét heyvt mehenwetvn vnrvpaket os; este em vker- 
rickv holwvhoket omen, vkvsvmkv ohfveevn etv vhe- 
pvkhoyvten. 

9 Momis ohvtvlaken vpeyekares, mv en hoporrenkv take 
sekat hecket omvte etvpomen mvu en hoporrenkv sekat 
este omvikv ehomvn hecke taret ok”. 

10 Momis vm mvhakvn, vretvn, kometvn, vkvsvm- 

kvn, momis kometv, hofunat, vnokeckvn, momis ko- 
metvn, ` 

11 Asseckvn, estemerketvn momet nanvke Anteak, 
Ikonev Lestlv esyomat ofv vc oh yicvten heren kerrets- 
kvtet omes; asseckv estomakan kvwapvyvten kerretskes ; 
momis mv omvlkvn Pucaset a 'sve ossvtes. 

12 Momes, momen Klist Cesvs ofv mekusvpkv vevkvye 
fulletvn komat omvlkvt asseckvt en heckvkvres. 

13 Momis este holwvyecvlket momet ehosieviket hol- 
wvyeckv ofvn ohvtvlaket vpeye munkvres, ehosicaket, 
momet ehosihocen. 

14 Momis mv nanvke kerret, heren ITE. ofvn 
emomecicvs, estimvt mvn ce mvhayvten kerret; 

15 Momet hopuewvt aretskof, cokv vcacakat, vkvsvmkv 
Klist Cesvs ofv ocat eteropotten vhesaketske taye oren 
ce hoporrenice tavan kerre vtecicetskvten kerretskes. 

16 Cokv veakat omvlkvt Hesaketvmeset este em vker- 
rickvn nekeyicen estemhoyvies, momet mvhakvn, nak est 
em vsehetvn, vretv- Eun LUST, fvccetv-mvhayetv esyo- 
man lopicet omes: 

17 Hesaketvmese em este-hunvnwvt temvpoket, vtot- 
ketv herakat omvlkv ohfvecvn metetake heret omvren. 


SETENTVCKE IV. 


Monkv Hesaketvmese ehomvn, momet Pucase Cesvs 
Klist, mv em vlvketv momet em ohmekketv omof, hesa- 
hokan momet pvsatkvten ohfveceevranat ehomvn yekcen 
ce kicis ; 

2 Opunvkvn 'serkenvkvs; oketv omof, oketv toko esto- 
mis vhuervs; momis kometv mvhakv tepakat omvlkvn 
'sest' em vsehet, emvcahnet, em punvyvs: 

3 Hiyomet omekv, oketvt vlvkvres, momof mvhakv 
mehenwan kvwvpekot, momis, e hvcko hottopvken ocet, 

eme mahusat em evackv take vevkvyen mvhayvlken e 
em vteloyvkvres ; 

4 Momet e hvcko taken mehenwetvn 'sem fulotket, 
 nakonvkuce min oh fulotecvkvres. | 
5 Momis cemet, nanvke omvlkv ofvn vketecvs, estemer- ` 
ketvn kvwapet, opunvkv-herv emvhayv em vtotketvn 
momecet, cem vtotketvn es fvcecvs. 

6 Vnet Cesus vrahkw»n cv'lehoevre vm etetaket omen, 
yomon enkvpvkvranvyat oketv vwolet omekv. 

7 Tepokv heren tepoyit, temvrkvn poyit, vkvsvmkvn 
vevyecvyvtes. . 
. 8 Mucv ayat fvecetv en kvpvtokv-vcakan vn herihocet 
os, mv Pucase fveceev fvecat mv nettv omof v'mvranat; 
momet vne tvlkekon, momis em vlvketv vnokecakat 
omvlkvn emvkvranat. l 

9 Lvpken vm vlvketskvret vketecvs : 

10 Temvs v'nkvpvkepekv, yvmv ekvnv mucv ocan vno- 
kecet, yvmvn enkvpaket, Resvlonikvn ayepet os, Kiessens - 
Kelesevn ayet, Titvs Talmesevn ayepet os. 

11 Luk tvlkuset vc vpakes. Mak evpahyet, ece 'pvken 
svtes; vtotketv ohfvcovn vn lopicet omekv. 

19 Momen Tekekvn Efesvn ohtotvy vnks. 

13 Kapv-rakko Kapvs likan Tlov tolofon wikvyvten, 
atetskof, 'svtvtevs, momet cokv ocakan, momet pacments 
kicetv mahvkvu. 

14 Cvto-lane paccv, Vleksantv ħocef kat, holwaken taven 
ev momecvtet os; em vtotketv vevkvyen Pucaset em 
fekate : 

15 Momen cemeu mvn vketecvs; pum opunvkvn tayen 
vnrapvtet omekv. 

16 Enhvteceskv em vyoposkvyof este hvmkusis vm 
vpvlhumken huerekates, momis omvikvt v'nkvpvkakvtes ; 
Hesaketvmeset mv taken vrvhecekate. 


54 TEMORE II, 4. 


17 Mome estomis, Pucaset vc vpaket hueret, cv yekci- 
cytes; momat vm erkenvketvn esfveken kerhoyen Centi- 
Ivike omvikvt pohvkvren ; momen este-papv e cukwvn a 
ve ossihocvtes. | 

18 Momen Pucaset vtotketv holwvke vtekan a ve 
ossiheet, em ohmekketv hvlwe ocan orvye tayen ve 
vevyecvres; emen vrakketvt estofis emeyuksv-sekon em 
ocekvs. Emen. 

19 Pleskv Akwelv tepakan, momet Onesefolvs en cukon 
vsekvkvs. 

20 Elastvs Kolenrvn fekhonnemvts; momis Tlofimvs 
enokken Miletvn wikimvts. 

21 hvfo orekon vlvketvn komvs. Xupulvs, Plutens, 
Linvs, Klatev momet tecakkakvte omvlkvt ece 'sekaket 
OS. 

29 Pucase Cesvs Klist cem puyvfekevn vpvkekvs. 
Herkvt ece 'pakvkekvs. Emen. 
` T Cokv esvhokkolat Pal Temore, mv Efesvlke em mekusvpkv- 


cuko vfastv enhvteceskv hahoyvten, ohtotvtet, Lomen likof, 
Nelo ehomvn svhokkolvn huerihoce omof. 


COKV VPASTEL PAL 


FILEMVN OHTOTVTE. 


e 


Par, Cesvs Klist en svlvfke tecakkvte Temore tepakat 
pum vnokeckuse, momet vtotkv pum etohkviketv, Fi- 
lemvn, 

2 Hvtvm Afiv pum vnokeckan, momet Akepvs suletawv 
pum etohkvlketvn, momet M nadie n cen cuko ofv 
ocan ohtoteyat : 

. 8 Heromkv, momet herkv Pu'rke Hesaketvmese momet 
Pucase Cesvs Klist avtet cem ocvkekus, 

4 Cem vnokeckv momet vkvsvmkv mv Pucase Cesvs, . 
momet mekusapvlke omvlkv em ocetskat pohit, 

5 Vn Hesaketvmesen vkvsamis, vm mekusvpkv take 
ofvn estofis ce hocefet ; 

6 Nake here Cesvs Klist etehoyvne ec ofv ocat vtekat 
ohkerkueckv eteropotten cem vkvsvmkv este em ete- 
kvpickvt lopickvn yekce taren. 

7 Hiyomet omekv, afvcketv mahlvpvtkety tepakat rakken 
cem vnokeckv ofvn oceyet os, emekusapvlke em envcofv 
taken tayen mahlvpatetskekv, tecakkvte toyetskat. 

8 Monkv Pal veulat momet ohvtvlakat hiyomat Klist en 
svlvfket omit, vnokeckv mimv vrahkvn ce'nkusapvyet os, 

9 Nake momeevkvr tayat ohfvcev yekcen ce kicare 
Klist ofv fekhvmketvn ocvyet o estomis. 

10 Onesemvs, ev'ppuce, ev svlvfkuehoce omof heckue- 
evyvte ohfvcevn ce'nkusapis : 

11 Oketv hoyanvte ofvn. cen lopicekat omet, momis 
hiyomat ceme vne tepakvn pun lopicet omes: 

12 Mvn yefulecievyvnks; monkv evpvyvs, cv nvcofv 
mahusat mvt omes: 

13 Opunvkv-herv eswvnakv ofv ece 'yoposket vm vtot- 
kvren vc vpvkvren fekhonnicetvn komvyvnks. 

14 Momis cem vkerrickvt ve vpaket omekat naken 
momecetvn komvkvnks ; vn lopicetskat ec ohyekcihocvtet 
omekon, ceme kometskat omecice taren. i 

15 Hiyomet omekv, oketv vevpke mahekon ce'nkvpah- 
ken meyuksv-sekon evpvyetskvre ome witvtes : 

16 Momen muevn evpavetskat vtotkv omekon, momis 
vtotkv senhvlwe, tecakkvte vnokecke, vne mahvkvu vm 
vnokeckat, momis mv senhoyvnen enavpeswv ofv, momet 
Pucase-ofvn cem vnokeckat omèn evpayvranetsket os. 

17 Monkv, Vm etohkvlketv tes, cv kometsken omat, 
vne omén evpvyvs. * 

18 Naken cem vhopanen, monkat naken vhuericetsken 
omat, mvn es vc vrvhecvs: 

19 Vne Pal toyvyat cv'nke mahusan es us vnet 
fekares: mome estomis, ohvtvlakan e mahusan vm e 
vhuericetskan ce kievkos. 

20 Momis, tecakkvte, Pucase ofvn ec ofvn vc afvckekvs ; 
Pucase ofvn cv 'nvcofvn mahlvpatvs. 

21 Cem apohiekvn enhonrit, cen hoccihcis, makvyat 
senhoyvnen momecvranetskan kerrit. 

29 Momen ohvtvlakat, fekhonnvye tayan vm etetakue- 
cvs, cem mekusvpkv eteropotten cem vlvkaren vm 
etektvnechoyvres, komit enhonrikv. 

28 Klist Cesvs ofv svlvfkuchocat vm etohkvlketv, ko 
las hocefkat, 

24 Hvtvm Mak, Elestakvs, Temvs, Luk, vtotkvlke vm 
etohkvlketvt ece 'sekakes. 

25 Pu Pucase Cesvs Klist en heromkvt cem puyviekcv 
taken vpvkekvs. Emen. 


T Heyv cokv, Pal Lomen likof hoecihcen, vtotkv Onesemvs Filemvn 
'sem ayvtes. 

